
KUOSTEBTRYKKEBIET 


Fra  missionens  præsidentskab 

Vi  har  så  klart  og  tydeligt  lærdommen  om  visse  emner,  og 
mange  gange  tænker  vi  ikke  over,  hvorfra  vi  har  fået  kundskab 
om  disse  emner. 

Da  Joseph  Smith  fik  besøg  af  engelen  Moroni,  blev  det  for- 
talt ham,  at  Mormons  Bog  indeholdt  evangeliet  i  dets  fylde. 

Det  er  interessant  at  sammenligne  Mormons  Bogs  lærdomme 
om  bestemte  emner  med  det,  vi  finder  i  Bibelen.  De  modsiger 
ikke  Bibelen  på  nogen  måde,  men  hjælper  os  tværtimod  til 
bedre  at  forstå  Bibelen. 

Lad  os  tage  lærdommen  om  nadveren.  Mange  kirker  tror,  at 
brødet  bliver  forvandlet  til  i  virkeligheden  at  være  Kristi  lege- 
me, og  at  vinen  i  virkeligheden  bliver  til  Kristi  blod.  I  Bibelen 
læser  vi  om  nadverens  indstiftelse  i  Matt.  26:26 — 27: 

»Mens  de  nu  spiste,  tog  Jesus  et  brød,  velsignede,  brød  det  og 
gav  sine  disciple  det  og  sagde:  »Tag  dette  og  spis  det;  dette  er 
mit  legeme«.  Og  han  tog  en  kalk  og  takkede,  gav  dem  den  og 
sagde:  »Drik  alle  heraf;« 

og  i  Lukas  2:19—20: 

»Og  han  tog  et  brød,  takkede  og  brød  det,  gav  dem  det  og 
sagde:  »Dette  er  mit  legeme,  som  gives  for  jer;  gør  dette  til 
ihukommelse  af  mig!«  Ligeså  tog  han  også  kalken  efter  aftens- 
måltidet og  sagde:  »Denne  kalk  er  den  nye  pagt  ved  mit  blod, 
som  udgydes  for  jer.«« 

Det  kan  ikke  misforstås,  når  vi  læser  det,  men  se  det  i  Nephi 
18:1—11: 

»Og  Jesus  befalede  sine  disciple  at  bringe  ham  noget  brød  og 
vin.  Og  medens  de  var  borte  for  at  hente  brød  og  vin,  befalede 
han  mængden  at  sætte  sig  ned  på  jorden.  Og  da  disciplene  kom 
med  brød  og  vin,  tog  han  brødet,  brød  og  velsignede  det;  og 
han  gav  disciplene  deraf  og  befalede  dem  at  spise.  Og  da  de 
havde  spist  og  var  blevet  mætte,  befalede  han,  at  de  skulle  give 
mængden  deraf.  Og  da  mængden  havde  spist  og  var  blevet 
mæt,  sagde  han  til  disciplene:  Se,  en  af  jer  skal  ordineres,  og 
ham  vil  jeg  give  magt  til  at  bryde  brødet  og  velsigne  det  og 
uddele  det  til  dem,  der  tilhører  min  kirke,  til  alle  dem,  som 
tror  og  bliver  døbt  i  mit  navn.  Og  det  skal  I  altid  gøre,  ligesom 
jeg  har  gjort,  ligesom  jeg  har  brudt  brødet  og  velsignet  det  og 
givet  jer  det.  Og  det  skal  I  gøre  til  ihukommelse  om  mit  legeme, 
som  jeg  har  vist  jer.  Og  det  skal  være  et  vidnesbyrd  for  Fade- 
ren, at  I  altid  ihukommer  mig.  Og  dersom  I  altid  ihukommer 
mig,  skal  min  Ånd  være  hos  jer.  Og  da  han  havde  sagt  disse 
ord,  befalede  han  sine  disciple,  at  de  skulle  tage  af  vinen  i  kal- 
ken og  drikke  deraf,  og  at  de  også  skulle  give  mængden,  så  de 
kunne  drikke  deraf.  Og  de  gjorde  så,  og  de  drak  deraf  og  blev 
mætte,  og  de  gav  mængden,  og  de  drak  og  blev  mætte.  Og  da 
disciplene  havde  gjort  dette,  sagde  Jesus  til  dem:  Salige  er  I, 
for  hvad  I  har  gjort;  thi  dette  er  at  holde  mine  bud,  og  det  vid- 
ner for  Faderen,  at  I  er  villige  til  at  gøre  det,  jeg  har  befalet 
jer.  Og  det  skal  I  altid  gøre  for  dem,  som  omvender  sig  og  bli- 
ver døbt  i  mit  navn;  og  I  skal  gøre  dette  til  ihukommelse  af  mit 
blod,  som  jeg  har  udgydt  for  jer,  at  I  kan  vidne  for  Faderen,  at 
I  altid  ihukommer  mig.  Og  dersom  I  altid  ihukommer  mig,  skal 
I  have  min  Ånd  hos  jer.« 

Det  vil  gavne  os  alle  at  studere  mere  i  Mormons  Bog. 

Holger  P.  Petersen,  missionspræsident. 

Apostelbesøg  i  Danmark 

Fra  Det  Første  Præsidentskab  har  vi  fået  meddelelse  om,  at  apostel 
Adam  S.  Bennion  vil  komme  til  Danmark  i  dagene  20. — 24.  juni.  Apo- 
stelen vil  tale  ved  møder  i  følgende  grene: 

20.  juni  Odense. 

21.  juni    Esbjerg. 

22.  juni    Aarhus. 

23.  juni  Aalborg. 

24.  juni    København. 

Apostel  Adam  S.  Bennion  er  født  i  Taylorsville,  Utah,  den  2.  decem- 
ber 1886,  og  blev  ordineret  til  apostel  den  6.  april  1953. 

Efter  at  have  taget  eksamen  fra  Utah  Universitetet  virkede  han  som 


Apostel  Adam  S.  Bennion. 

lærer  og  rektor  ved  de  forskellige  højskoler  og  universiteter,  og  har 
taget  doktorgraden  ved  flere  universiteter. 

Fra  1910  til  1928  virkede  han  som  Kirkens  undervisningskommis- 
sær,  og  han  har  skrevet  adskillige  bøger  omhandlende  uddannelse 
og  ungdommens  problemer. 

Apostel  Bennions  hustru  er  Minerva  Young  Bennion,  og  de  har 
fem  børn,  som  alle  har  taget  eksamen  fra  Utah  Universitetet,  samt 
19  børnebørn. 

Apostel  Bennion  har  besøgt  alle  de  Forenede  Stater  og  er  nu  på 
en  flere  måneders  rejse  til  de  europæiske  missioner. 


Tale  af  Apostel  Adam  S.  Bennion 

ved  QeneraU^Konferencen  l  Salt  Cake  City  2.  oktober  1Q55 

Dette  har  været  en  betagende  konference,  mine  brødre  og  søstre, 
og  jeg  beder,  at  jeg  i  de  få  minutter,  jeg  skal  tale,  må  have  den  samme 
ånd,  som  blev  udtrykt  i  den  bøn,  der  indledte  dette  møde.  Vi  har 
altid  haft  dejlig  musik  ved  disse  møder.  Sangen  i  dag  var  musik  i 
højeste  potens.  Medens  denne  gruppe  mødre  sang,  så  jeg  ned  over 
brødrene,  og  jeg  tror,  jeg  fik  en  ny  mening  ud  af  den  8.  salme : 

»Hvad  er  da  et  menneske,  at  du  kommer  ham  i  hu,  et  menneske- 
barn, at  du  tager  dig  af  ham?  Du  gjorde  ham  lidet  ringere  end  eng- 
lene . . .«  (8.  Salme:  5-6). 

Da  de  sang  den  første  sang,  »Når  børn  beder«,  mindede  det  mig  om 
den  lille  fyr  på  2%  år,  som  sad  ved  bordet  og  blev  bedt  om  at  velsigne 
maden.  Han  havde  hænderne  over  kors  foran  øjnene,  sagde  fortælle- 
ren, »for  bedre  at  kunne  kigge  igennem«,  og  fremsagde  så  sin  bøn, 
som  kun  hans  moder  —  og  een  til  —  forstod.  Jeg  er  vis  på,  at  dette 
kor  har  bragt  os  nær  til  Ham,  som  forstår  os. 

Det  er  en  ære  at  følge  ledelsen  af  det  Første  Præsidentskab  og  at 
arbejde  i  fællesskab  med  mine  brødre  blandt  Generalautoriteterne. 
Jeg  tror,  det  må  være  klart  for  alle,  der  er  tilstede  ved  denne  konfe- 
rence, at  det  er  stærke,  selvopofrende  mænd.  Jeg  bevidner  for  Dem, 
at  de  er  Guds  mænd. 

Da  vi  gik  fra  formiddagsmødet,  hilste  jeg  på  søster  John  A.  Widtsoe, 
enken  efter  den  mand,  som  jeg  havde  den  ære  at  efterfølge  i  dette 
kvorum.  Da  vi  banede  os  vej  gennem  den  gruppe  mennesker,  der  om- 
ringede præsidentens  bil,  sagde  søster  Widtsoe:  »Menneskets  sjæl 
hungrer  efter  et  ideal«.Jeg  har  det  indtryk,  at  det  måske  er  den 
samme  hunger,  som  får  os  til  at  tro  på  Gud.  Der  er  så  mange  beviser 
på  det,  mysteriet  er  for  mig  ikke,  at  mennesket  kan  tro  på  Gud,  men 
som  Ballard  engang  skrev:  »Menneskehedens  store  mirakel  er  van- 
troens mirakel.« 

Dinmore  har  sagt  det  så  smukt:  »Hvis  der  aldrig  var  kommet  nogen 
hjælp  fra  Gud,  ville  tilskyndelsen  til  at  bede  for  længst  være  uddød.« 

Blandt  de  vidunderlige  ting  ved  denne  konference  er,  at  Thomas 
E.  McKay  og  biskop  Joseph  L.  Wirthlin  er  tilstede.  De  har  været  så 
alvorligt  syge,  at  menneskelig  magt  alene  aldrig  ville  have  gjort  det 
muligt  for  dem  at  kunne  bære  deres  vidnesbyrd,  som  de  har  gjort 
det  ved  denne  konference. 

Forleden  aften,  da  jeg  læste  i  Mormons  Bog,  bladede  jeg  om  til 
Ethers  Bog,  hvor  der  findes  følgende  bemærkelsesværdige  skriftsted: 

»Derfor  kan  den,  som  tror  på  Gud,  visselig  have  håb  om  en  bedre 
verden,  ja,  en  plads  ved  Guds  højre  hånd;  og  dette  håb  kommer  af 
tro  og  er  et  anker  for  menneskesjælene,  som  vil  gøre  dem  sikre  og 
standhaftige,  altid  rige  på  gode  gerninger  til  forherligelse  af  Gud.« 
(Ether  12:4). 

Da  jeg  grundede  over,  hvad  meningen  var  med  et  anker,  fik  jeg  det 
indtryk,  at  troen  er  dette  anker.  Det  er  vidunderligt  at  være  forankret 
til  sandheden  om  den  Almægtige  Gud  gennem  troen,  som  byder  os 
at  vide,  at  han  lever.  Men  troen  er  mere  end  et  anker.  Det  er  en 
kendsgerning,  at  hvis  jeg  skal  vælge  et  emne  for  disse  få  .minutter, 
vil  det  dreje  sig  om  den  tro,  der  tilskynder  os  at  handle.  Tro  er  noget 
dynamisk.  Tro  er  et  dristigt  udtryk  . . . 

....  Det  er  en  kendsgerning,  at  tro  eksisterer  alle  steder,  hvor  der 
virkes.  Det  er  tro  ■ —  det  er  tillid  —  der  risikerer  alt  for  den  kostelige 
perle.  Den  videnskabsmand,  der  iagttager  forsøgsglasset,  gør  det  fordi 
han  tror  på  det.  De  mænd,  der  søger  efter  et  hjælpemiddel  imod 
polio,  har  fulgt  troens  vink  i  alle  disse  mange  år.  En  af  mine  naboer 
vier  hele  sit  liv  og  har  tænkt  sig  at  vie  resten  af  sit  liv  til  at  søge 
noget,  der  kan  forhindre  blodårerne  i  at  blive  stive.  Det  er  altid  tro, 
som  får  menneskene  til  at  gå  fremad  mod  deres  mål.  I  sandhed,  det 
er  tro,  som  får  en  lærer  til  at  prøve  på  at  inspirere  sine  elever  med 
den  tanke,  at  der  findes  et  bedre  liv  foran  os. 

Jeg  ville  ønske,  jeg  havde  magt  til  at  give  lærerne  i  vore  egne 
skoler  og  alle  andre  den  kostelige  formel,  som  jeg  fik,  da  jeg  rejste 
østpå  for  at  fortsætte  min  uddannelse.  Min  moder,  som  ikke  havde 
fået  nogen  uddannelse,  sagde:  »Nuvel,  min  søn,  få  alt  det  ud  af  det, 
du  kan.«  Og  så  gav  hun  mig  et  afskedsbudskab,  isom  har  ringet  i 
mine  øren  lige  siden:  »Få  al  den  lærdom  du  kan,  min  søn,  men  lad 
den  aldrig  ødelægge  din  tro.«  Gud  velsigne  hende  for  denne  for- 
maning. 

Troen  i  skriften. 

I.  Jeg  vil  nu  i  disse  korte  minutter  lede  Deres  tanker  mod  troen  i 
skriften.  Der  er  vidunderlige  skriftsteder.  Det  er  en  kendsgerning,  at 
jo  mere  jeg  læser  i  skriften,  jo  mere  overbevist  bliver  jeg  om,  at  det, 
der  giver  genlyd  gennem  skriften,  er  tro,  kærlighed  og  lydighed.  Når 
man  sætter  disse  tre  ting  sammen,  har  man  en  udmærket  vejledning 
til  at  læse  korrektur  på  livets  erfaringer. 

»Og  de,  der  modtager  det  med  tro  og  øver  retfærdighed,  skal  få 
det  evige  livs  krone.«   (L.  &  P.  20:14). 

»Tro  er  fast  tillid  til  det,  man  håber,  overbevisning  om  ting,  man 
ikke  ser.  På  grund  af  den  fik  jo  de  gamle  godt  vidnesbyrd.  I  tro 
fatter  vi,  at  verden  er  blevet  skabt  ved  Guds  ord,  så  det  synlige  blev 
til  af  det,  vi  ikke  kan  se.«   (Hebr.  11:1-3). 

Jeg  elsker  at  læse  historien  om  Abraham  og  Nephi,  og  de  genlyder 
begge  af  den  samme  opfattelse. 

»I  tro  adlød  Abraham  kaldet  til  at  gå  til  et  land,  som  han  skulle 
få  i  eje;  og  han  drog  ud,  skønt  han  ikke  vidste,  hvor  han  kom  hen.« 
(Hebr.  11:8). 

Læs  i  1.  Nephi,  kapitel  2  og  3,  om  Nephis  strålende  oplevelse,  da 
han  troede,  han  kunne  få  pladerne  fra  Laban,  skønt  hans  broder 
Laman  tvivlede  på  det  og  var  sikker  på,  at  han  ikke  kunne  få  dem. 
Læs  disse  to  kapitler  for  at  finde  troens  magt  og  det  tomme  i  tvivl 
og  vantro. 

Den  slags  tro,  som  jeg  tænker  på,  er  den  slags,  som  altid  leder  til 
gerning.  Jeg  mindes  Jakobs  formaning: 

»Men  ønsker  du,  tankeløse  menneske,  bevis  for,  at  tro  uden  ger- 
ninger er  gold?«  (Jakob  2:20). 

»Men  nu  kunne  en  sige:  Du  har  tro,  jeg  har  gerninger.  Så  vis  mig 
din  tro  uden  gerninger,  og  jeg  vil  gennem  mine  gerninger  vise  dig 
min  tro.«  (Jakob  2:18). 

»Men  uden  tro  er  det  umuligt  at  have  hans  velbehag;  thi  den,  som 
kommer  til  Gud,  må  tro,  at  han  er  til  og  lønner  dem,  der  søger  ham.« 
(Hebr.  11:6). 

Læs  endvidere  følgende  betydningsfulde  skriftsteder:  Jakob  2:26, 
Moroni  10:23,  Moroni  10:21,  L.&P.  18:18-19,  L.&P.  20:6,  1.  Nephi  2:19 
og  1.  Nephi  3:7. 

»Vi  tror,  at  evangeliets  første  grundsætninger  og  forordninger  er: 
1)  Tro  på  den  Herre  Jesus  Kristus,  2)  Omvendelse,  3)  Dåb  ved  ned- 
sænkning i  vandet  til  syndernes  forladelse,  4)  Håndspålæggelse  for 
den  Helligånds  gave.«  (4.  Trosartikel). 

Vore  fædres  tro. 

II.  Det  næste  jeg  gerne  vil  give  Dem  at  tænke  på,  er  vore  fædres 
tro.  Hvor  er  det  vidunderligt  at  betragte  vore  forfædres  tro.  Før  De 
forlader  dette  sted  i  eftermiddag,  så  se  på  Mågemonumentet  og  læs 
indskriften  på  den  nordlige  side:  »Rejst  i  taknemlig  erindring  om 
Guds  barmhjertighed  mod  mormon-pionererne.«  Når  De  samles  i 
denne  bygning  (Tabernaklet),  så  tænk  på  troen  hos  de  mænd,  som 
fra  1863  til  1867  sled  for  at  bygge  den  —  til  1870  for  at  fuldende 
balkonen.  Når  De  ser  på  piberne  i  dette  store  orgel,  så  husk  på,  at 
nogle  af  dem  var  det  kun  muligt  at  bygge,  fordi  pionererne  opdagede 
bestemte  slags  tømmer  tre  hundrede  miles  sydpå. 

Jeg  talte  forleden  dag  med  et  barnebarn  af  en  mand,  som  hjalp 
med  til  at  save  dette  tømmer,  og  han  sagde,  at  det  krævede  atten  spand 

okser  at  trække  træet  fra  det  sted,  hvor  det  voksede,  til  det  sted  hvor 
saven  stod,  som  var  blevet  rejst.  Så  havde  de  det  problem  ved  hjælp 
af  okser  at  bringe  det  tre  hundrede  miles  til  denne  plads  —  og  ad 
hvilke  veje!  Mænd  uden  tro  ville  aldrig  have  kunnet  gøre  det! 

Jeg  går  ud  på  denne  plads,  og  skønt  jeg  har  sagt  det  mange  gange, 
lad  mig  sige  det  igen:  Det  privilegium  vi  undertiden  har,  at  tage  be- 
søgende med  til  dette  sted,  får  mig  altid  til  at  tage  dem  med  til  det 
sydøstlige  hjørne,  for  da  vore  bedstefædre  boede  i  træhytter,  som  De 
ser  derude,  drømte  de  drømme  om  templet,  hvor  de  lagde  40  års  ar- 
bejde og  fire  millioner  dollars,  som  de  ikke  havde.  Det  er  tro! 

Der  er  blevet  talt  om  korets  strålende  oplevelser,  og  jeg  kan  godt 
forstå,  at  de  hvert  sted,  hvor  de  sang  »Kom,  hellige«,  måtte  synge 
da  capo  atter  og  atter.  Vi  synger  den  ofte.  Lad  mig  læse  det  tredie  vers 
igen.  William  Clayton  spekulerede  ikke  på  deres  ankomst  hertil.  Han 
sagde: 

Vi  finde  stedet  for  Guds  stille  fred 

hist  i  vest  -  Zions  Land, 

for  Herrens  folk  et  udsøgt,  helligt  sted  - 

Gud  os  dér  signe  kan. 

Vor  lovsang  dér  nu  lyde  skal, 

genlyde  højt  i  bjerg  og  dal 

for  Israels  Konge  -  glæd  din  sjæl! 

Alt  er  vel  !  Alt  er  vel! 

Ved  De,  hvad  han  gjorde,  da  han  skrev  dette?  Det  var  den  15. 
april  mellem  Nauvoo  og  Winter  Quarters,  på  en  af  de  drøjeste  rejser, 
noget  folk  nogensinde  har  draget.  Jeg  beder  Dem  erindre,  at  seks 
hundrede  mennesker  mistede  livet  på  disse  tre  hundrede  miles.  Han 
havde  været  syg  meget  af  tiden.  Tag  hans  dagbog  og  læs  de  første 
tyve  sider  —  William  Claytons  lille  dagbog.  Han  havde  været  syg, 
Hans  hustru,  Diantha,  var  stadig  syg  —  altfor  syg  til  at  rejse.  Medens 
man  læser  disse  tyve  sider,  vil  man  lægge  mærke  til,  hvor  ofte  han 
skrev  breve,  der  skulle  sendes  tilbage  til  hans  hustru  med  håbet  om, 
at  hun  måtte  blive  rask.  Så  kom  de  glade  nyheder,  at  hun  havde  født 
en  søn,  men  hun  var  selv  for  syg  til  at  kunne  flyttes.  Hun  kæmpede 
mod  koldfeber  og  mod  fåresyge.  Han  var  selv  syg,  men  den  morgen 
—  jeg  elsker  at  læse  dette  —  den  morgen,  da  der  kom  besked  om, 
at  hun  havde  født  en  søn  —  læg  mærke  til,  hvor  naturen  indretter 
det  viseligt  —  sagde  han,  at  han  havde  tilbragt  dagen  med  at  søge, 
thi  »Henry  Terrys  heste  er  blevet  væk.  Vi  har  søgt  efter  dem  hele 
dagen,  men  har  endnu  ikke  fundet  dem.  Nu  til  morgen  har  jeg  kom- 
poneret en  ny  sang  »Alt  er  vel«.  Jeg  føler,  at  jeg  må  sige  min  him- 
melske Fader  tak  for  min  søn,  og  bede,  at  han  vil  bevare  hans  liv 
og  hans  moders  liv,  og  ordne  det  således,  at  vi  snart  kan  se  hinanden 
igen.«  Han  spurgte  præsident  Brigham  Young:  »Kan  der  ikke  sendes 
bud  tilbage,  der  kan  tage  hende  med  hertil?«,  og  præsident  Young 
sagde:  »Det  kan  der  godt.« 

208 

Vi  mødes  til  Stævnet. 


Jeg  prøvede  i  aftes  på  at  fremmane  for  mig  selv,  om  William  Clay- 
ton,  da  han  talte  til  Brigham  Young  om  den  nye  sang  han  netop  havde 
skrevet,  eller  Brigham  Young  kunne  have  forestillet  sig,  selv  i  fan- 
tasien, at  hundrede  år  senere  ville  379  stemmer  i  dette  kor  synge 
den  samme  sang  for  60.000  mennesker  i  Europa.  Og  dog  gjorde  de 
det.  Og  vi  lever  i  dag  under  genskæret  af  dette  kors  hæder  og  ære. 
Det  er  tro  i  sin  fuldkommenhed. 

Brigham  Young  sagde  disse  bemærkelsesværdige  ord: 


»Jeg  vil  ikke  have  folk  til  at  tro,  at  jeg  havde  noget  at  gøre  med 
at  vi  skulle  rejse  herud;  det  var  den  Almægtiges  forsyn;  det  var  Guds 
magt,  som  skabte  frelse  for  dette  folk.  Jeg  kunne  aldrig  have  udtænkt 

en  sådan  plan  Vi  har  tro,  vi  efterlever  min  tro,  vi  kom  til  disse 

bjerge  gennem  tro.  Vi  kom  her,  siger  jeg  ofte,  skønt  udtrykket  lyder 
i  nogles  øren  råt,  nøgne  og  barbenede,   og  til  en  vis  grad  er  dette 

sandt  Vi  måtte  have  tro  for  at  komme  her.  Da  vi  mødte  Mr. 

Bridger  ved  Big  Sandy  floden,  sagde  han:  »Mr.  Young,  jeg  ville  give 
tusind  dollars,  hvis  jeg  vidste,  at  et  kornaks  kunne  modnes  i  denne 
dal.«  Jeg  sagde:  »Vent  halvandet  år,  så  skal  jeg  vise  Dem  mange  af 
dem.«  Vidste  jeg  dette  på  grund  af  kundskab?  Nej,  det  var  min  tro; 
men  vi  fik  ikke  den  mindste  opmuntring  -  af  sund  fornuft  og  alt 
hvad  vi  kunne  lære  af  dette  land,  om  dets  ufrugtbarhed,  dets  kulde 
og  dets  frost  ■ — -  til  at  tro,  at  vi  nogensinde  kunne  dyrke  noget.  Men 
vi  rejste  videre,  banede  os  vej  gennem  bjergene  og  byggede  broer, 
indtil  vi  nåede  hertil,  og  så  gjorde  vi  alt  for  at  kunne  klare  os  selv. 
Vi  havde  tro  på,  at  vi  kunne  høste  korn;  var  der  noget  ondt  i  det? 
Slet  ikke.  Hvis  vi  ikke  havde  haft  tro,  hvad  ville  der  så  være  blevet 
af  os?  Vi  ville  være  bukket  under  i  vantro,  ville  have  udelukket  et- 
hvert hjælpemiddel  til  vor  eksistens,  og  ville  aldrig  have  kunnet 
høste  noget.«   (History  of  Brigham  Young,  Ms.  3:95). 

Troen  af  i  morgen. 

III.  Så  vil  jeg  gerne  have  Dem  til  ganske  kort  at  se  på  hvad  jeg 
vil  kalde  troen  af  i  morgen.  Jeg  blev  for  nogen  tid  siden  imponeret 
over  et  stævne  af  unge  mennesker  i  Chicago.  De  sagde,  at  de  var  ved 
at  blive  lidt  trætte  af  de  store  overskrifter  hver  dag  om  de  vilde  be- 
drifter, som  nogle  vilde  unge  mennesker  foretog  sig,  så  de  samledes, 
og  de  lavede  en  undersøgelse.  De  studerede  politirapporterne  i  Chi- 
cago, og  de  opdagede,  at  alle  de  tilfælde  af  ungdoms-kriminalitet,  der 
kom  for  retten  i  Chicago  i  Cook  distriktet,  skyldtes  tre  procent  af 
befolkningen  og  de  fremkom  med  dette  opråb  på  stævnet:  »Lad  os 
ikke  glemme  de  syvoghalvfems  procent,  når  vi  stempler  de  tre  pro- 
cents umodenhed.«  Så  sagde  de  noget,  som  for  mig  var  vidunderligt: 
»Vi  forpligter  os  til  at  leve  således,  at  vi  ærer  vore  forældre,  at  vi 
lever  anstændigt  og  at  vi  forbereder  os  til  at  forsvare  denne  nation 
—  at  leve  således,  at  de,  hvis  navne  vi  bærer,  kan  være  stolte  af  os.« 
Det  giver  et  menneske  tro  på  den  nye  generation! 

Dette  har  været  et  vidunderligt  år  for  mig.  For  et  år  siden  var  jeg 
ikke  her.  Jeg  bærer  vidnesbyrd  ligesom  broder  Wirthlin  og  broder 
Thomas  E.  McKay,   at  Gud,   som  lever,   besvarer  bønner.  Jeg  bærer 

vidnesbyrd  om,  at  den  samme  Gud  kan  bringe  velsignelsen  ved  disse 
folks  tro  til  præsident  Eisenhower.  Må  det  være  således. 

Jeg  vil  gerne  slutte  med  et  par  eksempler,  som  i  det  sidste  år  har 
betaget  mig.  Vi  rejser  ud  til  stavene  uge  efter  uge  og  kommer  tilbage  så 
opbyggede  og  styrkede!  Vi  elsker  jer  for  jeres  tro.  Vi  er  taknemmelige 
for  de  bønner,  I  opsender  for  os,  og  vi  gengælder  dem. 

Et  ungt  ægtepar  kom  forleden  dag  ind  på  kontoret,  og  den  unge 
hustru  sagde:  »Vi  har  altid  ønsket,  at  han  skulle  gå  på  mission.  Enten 
har  han  ikke  fået  kaldet,  eller  omstændighederne  har  ikke  været  helt 
rigtige,  men  han  er  ikke  gået.  Nu  har  vi  en  lille  baby,  men  den  ær- 
gerrighed brænder  stadig.«  Så  sagde  hun:  »Jeg  har  arrangeret  det, 
så  jeg  kan  arbejde  for  at  underholde  mig  selv  og  den  lille  og  have 
noget  tilovers  til  at  holde  ham  på  mission.  Er  det  muligt,  at  han 
kan  gå?«  Man  er  glad  for  den  slags  tro! 

Der  er  under  denne  konference  blevet  talt  om  broder  Nebeker  fra 
Bear  Lake.  Han  gik  på  mission,  efter  at  børnene  var  kommet,  og  efter 
min  mening  var  det  en  af  de  dramatiske  ting  i  Bear  Lake  den  dag, 
da  hans  hustru  svøbte  sin  nederdel  om  børnene,  medens  hun  vin- 
kede farvel  til  sin  mand,  som  red  afsted  for  at  nå  en  togforbindelse, 
og  sagde:  »I  en  situation  som  denne,  er  det  eneste,  der  hjælper,  arbej- 
de og  bøn.« 

For  et  par  uger  siden  havde  jeg  på  Hawaii  det  privilegium  at  give 
to  unge  japanske  piger  en  velsignelse,  to  yndige  unge,  de  eneste  af 
deres  familie,  der  var  medlemmer  af  Kirken.  De  var  villige  til  at  sige 
familiekredsen  farvel.  De  havde  tro  på,  at  dette  er  Guds  værk,  og  de 
ønskede  at  gå  på  mission.  De  ønsker  at  rejse  til  deres  egne  lands- 
mænd og  bringe  dette  store  budskab  til  dem. 

Lad  mig  til  slut  bringe  Dem  til  Cumorah.  Jeg  kunne  yde  min  hyl- 
dest til  de  vidunderlige  unge  mænd  og  piger  i  de  store  nordvestlige 
missioner.  Præsident  McMurrin,  vi  er  taknemmelige  for  det  store  ar- 
bejde, De  har  udført.  Jeg  ser  på  broder  Steed  og  præsident  Taylor, 
og  jeg  er  taknemmelig  for  det  store  teater,  de  har  bygget  ved  Cumo- 
rah-højen.  Der  findes  betagende  ting  i  livet,  men  at  stå  med  ansigtet 
vendt  imod  den  høj,  med  kun  nattens  mørke  som  fortæppe,  og  så 
have  fire  trompetister  til  at  komme  frem  på  toppen  af  højen  og  spille 
»Fra  himlens  høje  hvælv  en  hellig  engel  fo'r«!  Så  at  have  54.000  men- 
nesker om  aftenen  til  at  se  på  skuespillet,  og  så  gå  gennem  fire 
dages  vidnesbyrd  i  den  Hellige  Lund! 

Jeg  vil  gerne  tage  Dem  med  ind  i  den  Hellige  Lund  et  øjeblik.  Vi 
havde  i  disse  fire  dage  lyttet  til  248  vidunderlige  unge  mænd  og  kvin- 
der —  missionærer  og  studenter  fra  Brigham  Young  Universitetet  — 
hvis  De  kunne  have  hørt  dem,  ville  De  også  have  været  stolte.  De 
bar  alle  vidunderlige  vidnesbyrd,  men  ved  den  søndags-gudstjeneste, 
var  der  blandt  de  750  tilstedeværende  to  kvinder,  som  jeg  aldrig  vil 
glemme,  begge  bragt  i  rullestole  op  til  den  lille  forhøjning,  der  står 
i  Lunden. 

En  af  dem,  søster  Louise  Lake,  har  en  meget  stærk  tro,  en  tro  på 
at  hun  en  dag  vil  komme  til  at  gå  igen.  Gud  tilstå  hende  den  bøn. 
Den  anden  unge  pige,  miss  Brown  fra  Connecticut,  sagde,  da  hun  blev 
kørt  derhen:  »Jeg  ved,  at  jeg  aldrig  vil  komme  til  at  gå  igen«  —  mis- 
dannede lemmer,  som  hun  på  grund  af  lammelse  har  svært  ved  at 
have  kontrol  over.  Hun  sagde,  at  da  hun  fik  denne  sygdom,  var  hun 
følelsesløs  en  tid,  og  hun  var  bitter  en  tid,  men  hun  sagde:  »Jeg  er 
kommet  over  alt  dette«  —  og  jeg  tror,  at  da  hun  var  færdig  med  at 
tale,  var  der  ikke  et  tørt  øje  i  Lunden.  De  unge  mennesker,  som  hørte 
miss  Brown  den  dag,  vil  aldrig  glemme  det.  Hun  sagde:  »Forkrøblet 
som  jeg  er  på  legemet,  glæder  jeg  mig  over,  at  min  sjæl  stadig  er  rask. 
Jeg  har  den  tro,  at  en  dag,  enten  her  eller  et  andet  sted,  vil  Gud  hel- 
brede mit  legeme  —  og  medens  jeg  lever,  lad  mig  da  aldrig  beklage 
mig,  men  lad  mig  drage  omkring  og  bære  vidnesbyrd  om  hans  god- 
hed.« 

Dette  har  været  en  vidunderlig  konference.  Gud  velsigne  Dem  til 
at  drage  hjem  i  en  troens  ånd,  den  ånd  som  byder  os  at  gøre  vort 
liv  og  vort  arbejde  til  en  genindvielse.  Vi  kan  alle  bede,  vi  kan  alle 
arbejde,  vi  kan  alle  samle  vor  familie  omkring  os,  vi  kan  overvære 
vore  møder,  og  vi  kan  gøre  noget  godt  for  en  eller  anden. 

I  en  sådan  troens  ånd  beder  jeg  Gud  velsigne  Dem  alle  i  Jesu  Kristi 
navn.  Amen. 

Adam  S.  Bennion 
af  De  Tolv  Apostles  Båd. 


Grundstensnedlæggelse  i  Skive 

Mandag  den  23.  april  kl.  10  samledes  missionærer,  søskende  og 
venner  fra  Skive  og  Viborg  ved  den  påbegyndte  nye  kirkebygning  til 
grundstensnedlæggelse. 

Højtideligheden  var  under  præsidium  af  missionspræsident  Holger 
P.  Petersen,  der  var  tilstede  sammen  med  sin  familie,  distriktspræsii- 
dent  Enoch  Henriksen  og  søster  Henriksen  samt  2.  rådgiver  i  mis- 
sionspræsidentskabet,  præsident  Grant  B.  Ipsen. 

Der  indledtes  med  bøn  ved  ældste  Jeremy  Sørensen,  hvorefter  en 
missionærkvartet,  bestående  af  ældsterne  Stanley  Hansen,  Mac  Mad- 
sen og  Jeremy  Sørensen  samt  præsident  Grant  B.  Ipsen,  sang  »Jeg 
ved,  på  hvem  jeg  bygger«. 

Så  talte  distriktspræsidenten,  ældste  Enoch  Henriksen,  og  sagde  bl. 
a.,  at  vi  skulle  være  meget  taknemmelige  for  at  få  en  kirkebygning,  vi 
skulle  prøve  at  elske  hverandre,  så  vi  kunne  gøre  os  fortjent  til  så 
stor  en  velsignelse,  vi  skulle  være  trofaste  i  Kirken,  fordi  vi  ville 
komme  til  at  behøve  megen  kraft,  fordi  djævelen  nu  ville  prøve  af 
al  sin  magt  at  skade  os,  og  den  eneste  måde  vi  kunne  modstå  ham  på, 
er  ved  at  holde  sammen,  for  det  giver  styrke.  Til  slut  bad  han  Guds 
velsignelse  over  os  i  fremtiden. 

Tegning  af  den  nye  kirkebygning  i  Skive. 

Missionspræsident  Holger  Petersen  nedlagde  hjørnestenen,  hvori 
var  en  metalkasse  med  eksemplarer  af  Kirkens  standardværker,  Bi- 
belen, Mormons  Bog,  Lære  og  Pagter  og  Den  Kostelige  Perle  samt 
billeder  af  Kirkens  generalautoriteter,  og  stenen  blev  muret  ind  i 
kirkebygningen,  hvorefter  missionspræsident  Petersen  holdt  bøn. 

Som  slut  på  højtideligheden  sang  forsamlingen  »Kom,  hellige«,  og 
præsident  Grant  B.  Ipsen  sluttede  med  bøn.  Tilstede  22. 

Efter  højtideligheden  samledes  man  hos  søster  Karen  Larsen  til  en 
lille  forfriskning.  B.  M.  og  K.  L. 


EN    BERETNING   OM    turen 

Af  Inger  M.  Fischer. 


til  C^ch 


u%eis 


(Fortsat). 

Ja,  nu  skrev  jeg,  at  De  kunne  læse  om  tempelindvielsen  m.  m.  i  en 
tidligere  udgave  af  »Stjernen«,  men  der  gik  jo  meget  forud  for  denne 
indvielse;  der  er  mange  rørende  småtræk  at  berette,  og  jeg  synes  lige, 
vi  skal  have  et  af  dem,  der  har  været  gengivet  i  Improvement  Era: 

Da  præsident  David  O.  McKay  i  sommeren  1952  besøgte  Europa, 
var  planerne  for  de  to  europæiske  templer  færdige,  klare  til  påbe- 
gyndelse —  troede  man.  Ældste  Samuel  Bringhurst,  som  da  var  mis- 
sionspræsident for  Schweiz-Østrig,  var  udtaget  til  at  have  ansvaret 
med  at  få  fat  i  det  stykke  jord,  som  Præsident  David  O.  McKay  havde 
fundet  passende  som  tempelgrund.  Der  opstod  imidlertid  nogle  van- 
skeligheder, og  præsident  Bringhurst  skrev  til  Præsident  David  O. 
McKay: 

»Efter  megen  faste  og  bøn  og  adskillige  måneders  arbejde  har  vi 
lige  nu  fået  et  svar,  som  ikke  var  gunstigt  for  os  m.  h.  t.  købet  af  den 
påtænkte  tempelgrund  i  Bern. 

Selv  om  jeg  er  en  lille  smule  skuffet,  er  jeg  ikke  nedslået,  men  føler 
mig  af  en  mig  ukendt  grund  befriet.  Vi  har  gjort  alt,  hvad  der  er  men- 
neskeligt muligt,  for  at  få  det  køb  i  orden,  som  De  havde  anerkendt, 
og  jeg  har  tro  på,  at  alting  alligevel  vil  vende  sig  til  det  bedste.« 

Præsident  McKays  svar  indebar  den  samme  tro,  som  præsident 
Bringhurst  havde  givet  udtryk  for: 

»Da  jeg  læste  Deres  brev,  som  sagde,  at  alle  anstrengelser  havde  væ- 
ret forgæves,  og  at  De  havde  fået  et  negativt  svar,  blev  jeg  ikke  over- 
rasket, men  lidt  skuffet  til  at  begynde  med;  mærkeligt  nok  forsvandt 
min  skuffelse  imidlertid  hurtigt  og  gav  plads  for  en  følelse  af,  at  Her- 
ren vil  styre  alle  forhandlinger  til  det  bedste  for  sin  Kirke,  ikke  alene 

i  Schweiz,  men  over  hele  Europa.«  

Herrens  Ånd  arbejdede  på  en  mirakuløs  måde,  så  vejen  blev  åbnet 
for  bygningen  af  et  tempel.  Den  skuffelse,  der  må  have  overvældet 
de  hellige  og  missionærerne,  blev  snart  taget  bort,  idet  præsident 
Bringhurst  hørte  om  et  andet  stykke  jord,  der  var  endnu  mere  pas- 
sende og  mere  fordelagtigt  beliggende  end  det  først  udtagne  stykke. 
En  uge  efter  at  præsident  McKay  havde  modtaget  det  ovennævnte 
brev,  skrev  præsident  Bringhurst  igen,  at  han  nu  havde  fundet  et 
passende  sted  nær  ved  Bern.  DETTE  STYKKE  VAB  DOBBELT  SÅ 
STOBT,  SOM  DET  FØBSTE,  OG  KOSTEDE  KUN  DET  HALVE,  og 
så  havde  det  adskillige  fordele  fremfor  det  første.  Ydermere  omfat- 
tede salgsprisen  asfaltering  af  gaderne  omkring  stedet,  vand-  og 
kloakanlæg.  Præsident  Bringhurst  sluttede  sit  brev  således: 

»Vi  erkender  med  taknemmelighed  Herrens  hjælp  ved  denne  over- 
enskomst. Vi  takker  Dem,  præsident  McKay  og  andre  for  Deres  tro 
og  bønner.  Hele  vor  missionærgruppe  fastede  og  bad,  og  straks  efter 
stod  grunden  til  vor  rådighed.«  Og  den  5.  august  blev  så  grunden 

indviet 

Vi  er  vel  endnu  så  optagne  og  betagne  af,  hvad  vi  har  oplevet,  så 
det  er  svært  at  få  tankerne  tilbage  til  »hverdagslivet«. 

Målet  for  denne  dags  rejse  er  byen  SCHAFFH AUSEN ;  den  kaldes 
også  »det  schweiziske  Nurnberg«,  fordi  den  har  høje,  udsmykkede 
husgavle,  udskårne  karnapper  og  maleriske  gadebrønde,  der  karakte- 
riserer Nurnberg. 

Men  kl.  er  22,00,  da  vi  når  dertil,  og  så  skal  vi  først  spise  til  »mid- 
dag«. Det  er  altså  noget  sent  at  gå  på  opdagelse,  det  må  —  for  de 
flestes  vedkommende  —  vente  til  om  morgenen  før  kl.  9.  Det  er  også 
et  kedeligt  vejr,  men  hjemligt:  støvregn!  Vi  når  dog  at  få  det  oven- 
nævnte indtryk  af  byen  +  et  gammelt,  cirkelrundt  fæstningsværk, 
Munot,  fra  hvis  tårn  der  skal  være  den  herligste  udsigt.  Denne  må  vi 
som  med  så  meget  andet  lade  være  til  en  anden  gang,  men  det  er 
som  bekendt  også  rart  at  have  noget  til  gode. 

Schaffhausen   med  fæstningen   Munot. 

Der  er  både  forhistorisk  museum  og  malerisamling  i  denne  by,  men 
vi  må  af  sted,  for  Rhinfaldet  (der  Rheinfall)  skal  vi  se.  Det  ligger 
lidt  uden  for  Schaffhausen,  nærmere  betegnet  ved  Neuhausen.  Dette 
vandfald  bedømmes  til  at  være  6000  år  gammelt,  og  størrelsen  kan 
De  gøre  Dem  et  lille  begreb  om,  når  De  hører,  at  der  passerer  700 — 
1000  m3  vand  i  sekundet.  Faldet  er  på  21  m,  og  floden  er  på  det  sted 
150  m  bred.  Allerede  inden  faldet  er  vandet  det  bare  hvid-grønne 
skum,  pisket,  som  det  bliver,  fordi  det  skal  bane  sig  vej  mellem  træ- 
bevoksede kalkklipper,  der  rager  op  fra  flodens  bund.  Bagved  faldet 
kan  man  over  en  bro  komme  over  på  den  anden  side  af  floden,  hvor 
der  ligger  et  slot,  Laufen,  som  nu  bruges  til  vandrehjem.  Her  er  der 
nedgang  til  terrasser,  hugget  ind  i  klippen  lige  op  ad  den  faldende 
flod.  Man  står  altså  under  vandmasserne  i  et  øresønderrivende  spek- 
takel. Vandet  er  fuldstændig  som  sæbeskum.  Bare  en  skam,  at  vejret 
var  så  vådt  og  uegnet  for  fotografering. 

Så  kommer  vi  over  grænsen  og  er  igen  i  Tyskland,  lige  hvor  Rhi- 
nen begynder  der.  Af  byer,  vi  idag  skal  passere,  kender  de  fleste  af 
os  vel  Baden-Baden,  Karlsruhe,  Heidelberg  og  Mannheim. 

Baden-Baden  ligger  i  det  nordlige  Schwarzwald,  dette  ejendomme- 
lige barske  bjerglandskab,  der  mellem  bjergene  gemmer  de  mest  hen- 
rivende dale  med  blomstrende  og  flotte  kursteder  med  varme  kilder, 
der  var  kendt  allerede  i  romertiden.  Ved  Bad  Durheim  f.  eks.  kom- 
mer vandet  ud  med  en  temperatur  af  28°  G  (78°  F.).  Disse  varme 
kilder  skal  have  en  vidunderlig  virkning  mod  rheumatisme  og  is- 
chias,  så  kurstedet  her  er  ganske  naturligt  af  internationalt  format. 
Før  krigen  havde  rige  folk  villaer  som  hele  paladser  her,  og  det  var 

ikke  blot  tyskerne,  også  de  russiske  storfyrster,  det  engelske  aristo- 
krati og  medlemmer  af  de  europæiske  regerende  huse  satte  hinanden 
stævne  her.  Nu  er  det  en  saga  blot,  det  er  hollandske,  belgiske  og  fran- 
ske stormænd,  der  demonstrerer  deres  rigdom  i  denne  del  af 
Schwarzwald. 

Karlsruhe  var  ligesom  andre  byer  i  Neckardalen  (Ludwigsburg, 
Stuttgart  m.  fl.)  en  festlig  residensby  med  slotte,  parker  osv.  —  men 
de  er  alle  blevet  sørgeligt  medtagne  af  den  2.  verdenskrigs  bombarde- 
menter; men  genopbygningen  er  i  fuld  gang. 

Og  så  varer  det  ikke  længe,  før  vi  er  i  den  gamle,  romantiske  stu- 
denterby  »Alt-Heidelberg,  du  feine!«,  hvor  i  tidens  løb  så  mange  hjer- 
ter blev  tabt.  Vor  flinke  rejseleder  hjælper  os  med  at  genopfriske: 
»Ich  hab'  mein  Herz  in  Heidelberg  verloren!« 

I  modsætning  til  så  mange  andre  byer,  vi  har  besøgt,  har  Heidel- 
berg kun  een  ruin,  nemlig  det  skønne  renæssanceslot,  der  ligger  på 
bjergskråningen  ved  Neckarfloden;  skaderne  på  slottet  stammer  helt 
fra  1690  og  skyldes  franskmændene.  Men  slottet  ser  vidunderligt  ud, 
og  man  føler  sig  i  en  mærkelig  atmosfære  af  middelalder  og  ro- 
mantik, når  man  går  omkring  deroppe.  Vi  kom  derop  med  den  stejle 
bjergbane,  jeg  tror,  vor  leder  købte  10  m  børnebilletter!  Der  var  en 
bedårende  udsigt  fra  slottets  tårn  —  ned  over  Heidelberg,  Rhindalen 
og  Neckarfloden  med  den  gamle  bro.  Der  er  en  særlig  seværdighed 
i  slotskælderen:  et  kæmpevinfad  —  »Heidelberger  Fass«  —  som  er 
8,5  m  langt  og  7  m  i  diameter  og  kan  rumme  2.200  hektoliter.  Ved 
siden  af  ses  en  træskulptur  af  dværgen  Perkeo,  som  skal  have  druk- 
ket fadet  helt  tomt! 

Idag  er  Heidelberg  overfyldt  af  amerikanske  besættelsestropper, 
der  her  har  hovedkvarter  for  en  stor  del  af  deres  hær  i  Vesttyskland. 

Der  siges,  at  hvis  man  ikke  har  været  i  Heidelberg,  kender  man 
overhovedet  ikke  Tyskland,  og  vi  vil  gerne  tro  det.  Det  er  i  hvert  til- 
fælde en  by,  hvis  særegne  romantik  ikke  er  blevet  ødelagt  af  den  mo- 
derne foretagsomhed,  den  travle  handelsvirksomhed  og  den  verdens- 
stadsagtige  trafik.  Heidelberg  er  stadig  turisternes  —  og  studenternes 
—  himmerige.  Havde  det  nu  ikke  været  for  Visdomsordet,  skulle 
man  jo  have  besøgt  nogle  af  de  gamle  studenterknejper.  I  Heidelberg 
findes  Tysklands  ældste  universitet,  så  det  er  adskillige  generationer 
af  studenter,  som  i  disse  gamle  knejper  har  drukket  lidt  mere,  end 
de  havde  godt  af.  Mange  af  disse  steder  kan  man  se  billeder  og  navne- 
træk af  mænd,  der  har  præget  Europas  politiske  og  kulturelle  hi- 
storie. Vi  skulle  have  haft  tid  til  at  besøge  universitetsfængselet  »Kar- 
zer«,  hvor  studenterne  blev  indespærret,  når  de  havde  forøvet  alt  for 
meget  hærværk  og  spektakel  på  gaderne  om  natten.  Her  kan  man 
nemlig  finde  mange  billeder,  vers  og  navnetræk  af  historisk  bekendte 
navne.  Propagandaen  for  Heidelberg  er  ikke  overdrevet!  »Ich  hab' 
mein  Herz «. 

Vi  slutter  denne  dag  i  Mannheim-Ludwigshafen;  det  har  været  så 

koldt  hele  dagen,  at  vi  måtte  have  varme  på  i  busserne!  Men  selv- 
følgelig har  vi  alligevel  nydt  turen  gennem  alle  de  små  maleriske 
landsbyer,  langs  med  de  mange  små  vandløb.  Vi  har  kigget  på  kuk- 
kuk-ure-fabrikker, og  vi  har  sågar  haft  et  motorstop  midt  på  lande- 
vejen, men  da  var  vejret  os  nådig,  og  solen  tittede  frem  bag  sky,  så 
vi  kunne  gå  en  lille  tur,  til  skaden  blev  udbedret. 

Vi  skal  lige  for  en  gangs  skyld  fortælle  Dem,  hvad  vi  fik  til  mid- 
dag i  Mannheim:  Ghampignonsuppe,  spækket  kalvesteg  med  gemyse 
og  en  slags  fromage.  Middagsmaden  var  på  hele  turen  upåklagelig, 
madpakkerne  var  meget  forskellige.  Da  vi  kom  tilbage  til  Tyskland, 
sendte  vi  tankerne  tilbage  til  de  lækre  pakker,  vi  fik  i  Schweiz;  der 
var  altid  overraskelser  i  form  af  frugt  og  bisquits;  men  lad  ikke  dette 


Slottet  i  Heidelberg. 


lyde  som  en  klage,  for  vi  havde  godt  af  at  se,  hvad  andre  nøjes  med 
og  må  »nøjes  med«.  Danskerne  er  forvænte!  Det  var  dyrt  med  drik- 
kevarerne, og  priserne  på  mælk,  som  vi  fik  i  flasker,  varierede  en 
del.  I  Mannheim,  hvor  vi  er  nu,  ville  de  ikke  give  os  vand  til  maden, 
de  sagde,  at  det  var  ikke  sundt!  Naturligvis  var  det,  fordi  de  ville 
have  os  til  at  købe  noget  andet,  men  det  undrede  os  meget  at  se,  at 
der  blev  serveret  vand  ved  præsidentens  bord.  Hvorfor  nu  netop  han 
og  hans  skulle  have  det  »usunde«  vand,  vil  vist  for  bestandig  blive 
en  gåde. 

Vi  var  ikke  så  sent  på  den  denne  aften,  men  der  var  også  nogle  af 
deltagerne,  der  trængte  til  at  komme  i  seng;  den  »influenza«  spredte 
sig;  der  var  nogen,  der  kaldte  den  for  »køresyge«.  En  af  de  efter- 
ladte ældster  ringede  til  os  fra  Bern,  at  vi  skulle  få  fat  i  en  bestemt 

medicin  til  at  dræbe  bacillerne  med  —  også  dem  fra  det  berømte 
brøndvand  i  Rothenburg  —  men  det  var  ikke  muligt  om  morgenen 
at  få  fat  i  en  læge,  ikke  engang  fra  militærlejrene.  De  var  ikke  stået 
op!! 

Det  er  forbi  med  blomsterkasserne  nu;  man  syntes  ellers,  de  var 
mere  tiltrængt  her  end  i  Schweiz,  der  pynter  sig  selv.  Men  folk  har 
vist  slet  ikke  lyst  til  at  pynte  op.  Her  i  Mannheim  og  Ludwigshafén 
møder  os  igen  det  sørgelige  syn  af  krigens  ødelæggelser;  folk  ser  slet 
ikke  glade  ud.  M.,  som  er  en  gammel  kurfyrstestad,  er  et  af  Sydtysk- 
lands handels-  og  kulturcentrer,  og  blev  derfor  bombet  så  mange 
gange,  at  tilsidst  de  tre  fjerdedele  af  byen  var  en  eneste  ruinhob.  By- 
ens smukke  slot  blev  ødelagt. 

Ludwigshafén  er  tvillingby  med  Mannheim,  forbundne  med  hinan- 
den ved  den  vældige  »Rhinbroen«.  Rhinhavnen  har  en  enorm  skibs- 
trafik. (Fortsættes). 


Referater  fra  distriktskonferencerne: 
Esbjerg  distrikt,  14.  og  15.  marts 

Esbjerg  sangkor,  dirigeret  af  søster  Rita  Classen,  indledte  konfe- 
rencen med  en  dejlig  koncert  lørdag  aften. 

Umiddelbart  efter  koncerten  afholdt  Kvindelig  Hjælpeforening  en 
bazar,  hvor  vinterens  arbejder  for  størstedelens  vedkommende  blev 
omsat  til  mere  gangbar  mønt  til  gavn  for  foreningens  hjælpearbejde 
i  den  kommende  tid.  Der  var  tilstede  125. 

Søndag  morgen  kl.  9,00  afholdtes  præstedømsmøde  og  Kvindelig 
Hjælpeforenings  møde,  og  vi  fik  her  nye  idéer  og  gode  tanker  med 
henblik  på  arbejdet  i  disse  organisationer.  Der  blev  især  lagt  vægt  på 
vort  ansvar  for  at  bringe  alle  søskende  ind  i  dette  arbejde.  Tilstede 
i  præstedømsmødet  39  og  i  Kvindelig  Hjælpeforening  34. 

Kl.  10,30  afholdtes  søndagsskole.  Programmet,  der  var  bygget  op  om 
emnet:  »Visdom  og  kundskab«,  blev  som  sædvanlig  udført  på  en  ud- 
mærket måde  af  børn  og  voksne  fra  søndagsskolerne  i  hele  distriktet. 
Tilstede  128. 

I  funktionærmødet  kl.  15  fik  vi  lært  en  mængde  om  det  ansvar,  vi 
som  lærere  i  kirken  har  for  at  møde  velforberedte  til  klasserne  og 
om  betimeligheden  af  ofte  at  møde  sammen  i  bestyrelses-  og  funk- 
tionærmøder for  at  tilrettelægge  de  forskellige  organisationers  arbej- 
de. Vi  fik  virkelig  gode  impulser,  og  det  står  nu  til  os  at  føre  idéerne 
ud  i  praksis.  Tilstede  53. 

Efter  funktionærmødet  var  der  dåbsmøde,  hvor  vi  fik  lov  til  at 
byde  6  nye  søskende  velkommen.  Tilstede  60. 

Konferencens  sidste  møde  afholdtes  kl.  19,00.  I  formiddagens  søn- 
dagsskole var  programmet  så  langt,  at  der  ikke  som  sædvanlig  var  tid 
til  at  kalde  på  søskende  til  at  bære  deres  vidnesbyrd.  Som  erstatning 
herfor  blev  der  i  aftenmødet  kaldt  på  den  tidligere  rådgiver  i  mis- 
sionspræsidentskabet,  nu  distriktspræsident  i  Esbjerg  distrikt,  broder 
Ejnar  Nielsen,  grensforstanderen  i  Fredericia,  broder  Johs.  Liljen- 
gren  og  grensforstanderen  i  Esbjerg,  broder  Aage  Hansen.  Derefter 
hørte  vi  fra  2.  rådgiver  i  missionspræsidentskabet,  præsident  Grant 
Ipsen,  der  bl.  a.  talte  om  en  personlig  Gud,  og  til  slut  fra  missions- 
præsident  Holger  P.  Petersen,  der  talte  ud  fra  Mormons  Bog  om  Kristi 
besøg  hos  Nephiterne.  Imellem  talerne  sang  grenens  sangkor.  Tilstede 
129. 

Møderne  var  under  præsidium  af  missionspræsident  Holger  P.  Pe- 
tersen og  under  ledelse  af  distriktspræsidenten,  ældste  Gerald  A.  Jen- 
sen. A.  H. 


København  distrikt,  26.  til  29.  april 

Distriktskonferencen  i  Køben- 
^^^K  havn  indledtes  med  et  bal  for 
de  unge  torsdag  aften  den  26. 
april  (Store  Bededags  aften). 
G.U.F.s  præsident  Bjarne  Gram 
og  hans  rådgiver  Felix  Hasbo 
havde  planlagt  og  arrangeret  af- 
tenen, og  søster  Inge  Olsen  hav- 
de hjulpet  med  udsmykningen, 
der  var  udført  i  lyserødt  og  blåt 
med  blomster  i  buketter  anbragt 
i  lampeskærme  på  væggene  i 
salen  —  meget  virkningsfuldt! 

Musikken  leveredes  af  et  fint 
orkester,  bestående  af  søster 
Lise  Kaiser  og  syv  missionærer. 
I  løbet  af  aftenen  gav  et  danse- 
par opvisning  i  de  forskellige 
former  for  selskabsdans,  lige  fra 
vals  til  »mambo«  o.s.v.  Der  var 
omtrent  100  tilstede.  Den  slags 
aftener  for  de  unge  bør  opmun- 
tres i  fremtiden;  de  unge  deltog 
med  iver  og  var  meget  glade  for  aftenen. 

Fredag  aften  afholdtes  et  sportsstævne  i  Otto  Mønsted-hallen.  To 
hold  kvindelige  basketballspillere  indledte  aftenen  med  en  kamp, 
hvorefter  et  hold  missionærer  spillede  mod  det  danske  landshold  og 
vandt   over  dette  med  56-54.  Medlemmer  og  venner  af  kirken   samt 

andre  sportsinteresserede,  ialt  omkring  300,  overværede  kampene  og 
glædede  sig  over  det  fine  og  stærke  spil,  som  spillerne  viste. 

Også  denne  slags  aktivitet  bør  opmuntres  blandt  de  unge.  Ungdom- 
men i  dag  trænger  til  god  og  sund  sport  for  at  kunne  udvikle  sjæl 
og  legeme  på  en  harmonisk  måde. 

Vi  vil  gerne  bringe  gymnastikinspektør  N.  C.  D.  Petersen  en  tak 
for  det  store  arbejde,  han  har  udført  for  at  fremme  interessen  for 
basketball  her  i  Danmark. 

Lørdag  aften  afholdtes  en  vidunderlig  koncert,  hvor  et  forenet  kor 
fra  København  og  Amager  under  ledelse  af  søster  Gunnild  Fischer 
sang  en  række  smukke  sange,  afvekslende  med  klaversoli  ved  søster 
Lise  Kaiser,  søster  Karen  Margrethe  Petersen  og  søster  Inger  Fischer, 


missionærkvartetter,  sangsoli  ved  søster  Lena  Ling  Nielsen  og  ældste 
Gary  Jensen,  samt  damekor.  Omkring  250  overværede  koncerten. 

Efter  koncerten  afholdt  Kvindelig  hjælpeforening  bazar  med  auk- 
tion og  salg  af  smukke  håndarbejder  og  servering  af  forfriskninger. 

Søndag  morgen  indledtes  med  præstedømsmøde  kl.  9.  Præstedøm- 
met blev  delt  i  forskellige  klasser,  hvor  forskellige  brødre  fra  distrik- 
tet talte.  Tilstede  81. 

Samtidig  afholdtes  Kvindelig  hjælpeforenings  møde  under  præsi- 
dium af  søster  Ora  H.  Petersen  og  under  ledelse  af  præsidentinden 
for  Kvindelig  hjælpeforening  i  København,  søster  Anna  Andersen. 
Søster  Ingeborg  Jensen,  Helsingør,  talte  over  emnet  »Hvad  Kvindelig 
hjælpeforening  betyder  for  mig«,  og  Syngende  Mødre  under  ledelse 
af  søster  Oda  Nielsen  sang  nogle  smukke  sange.  Vi  hørte  endvidere 

fra  søster  Ora  H.  Petersen,  der  sagde,  at  kvindens  plads  er  i  hjemmet, 
så  hun  kan  tage  sig  af  mand  og  børn,  og  fra  ældste  Glenn  Smith  som 
repræsentant  for  præstedømmet.  Tilstede  ca.  50. 

Søndagsskolen  begyndte  kl.  10,30,  og  unge  og  ældre  fra  alle  tre 
grene  i  distriktet,  Amager,  Slagelse  og  København,  viste  i  sang  og 
tale,  hvad  de  har  lært  i  søndagsskolen.  Et  stort  børnekor  fra  Amager 
og  København  imponerede  ved  sin  skønne  sang.  Der  var  omtrent  300 
tilstede  ved  dette  møde. 

Kl.  15  afholdtes  funktlonærmøde,  hvor  ca.  100  funktionærer  modtog 
belærende  instruktioner.  Lærerne  blev  opmuntret  til  at  være  pionerer 
og  at  anvende  nye  og  bedre  metoder  ved  deres  undervisning. 

Efter  funktionærmødet  afholdtes  dåbsmøde,  hvor  ni  medlemmer 
blev  indlemmet  i  Kirken  ved  dåb. 

Ved  konferencens  hovedmøde  søndag  aften  kl.  19  var  der  så  mange 
tilstede,  ialt  256,  at  der  måtte  sættes  ekstra  stole  ind  i  salen,  for  at 
alle  kunne  komme  til  at  sidde.  Efter  at  Kirkens  autoriteter  var  blevet 
opretholdt,  hørte  vi  taler  af  missionspræsident  Holger  P.  Petersen, 
2.  rådgiver  i  missionspræsidentskabet,  præsident  Grant  R.  Ipsen,  den 
afgåede  distriktspræsident,  ældste  Charles  Cochrane,  og  den  nye  di- 
striktspræsident, broder  Villy  Sørensen.  Imellem  talerne  sang  Køben- 
havn grens  sangkor  en  række  smukke  sange.  Det  var  et  åndeligt  op- 
løftende møde,  der  var  højdepunktet  på  den  vellykkede,  velbesøgte 
fire-dages  konference  og  opbyggede  vort  vidnesbyrd  om  evangeliets 
sandhed. 

Alle  konferencens  møder  var  under  præsidium  af  missionspræsi- 
dent Holger  P.  Petersen  og  under  ledelse  af  distriktspræsident,  ældste 
Charles  Cochrane.  C.  C 


Aarhus  distrikt,  21.  og  22.  april 

Konferencen  i  Aarhus  indledtes  lørdag  aften  med  en  koncert  af 
Aarhus  grens  sangkor  med  søster  Carla  Larsen  som  dirigent  og  sø- 
ster Lilly  Jensen  som  organist.  Koret  sang  en  række  smukke  sange, 
afvekslende  med  soloer,  duetter,  terzetter  og  kvintetter.  Efter  den  dej- 
lige koncert  blev  der  afholdt  en  bazar  under  ledelse  af  Kvindelig  Hjæl- 
peforening i  Aarhus.  Der  var  mange  fine  håndarbejder  og  andre  ting 
samt  lækre  desserter  m.  m.  Tilstede  154. 

Søndag  morgen  kl.  9  afholdtes  præstedømsmøde  under  præsidium 
af  missionspræsident  Holger  P.  Petersen.  Præstedømmet  blev  delt  i 
ældsternes  kvorum  under  ledelse  af  broder  Maigaard,  Randers  gren, 
og  det  aronske  præstedømme  under  ledelse  af  ældste  Marion  David- 
son.  De  gav  begge  instruktioner  om  arbejdet  og  talte  om  ansvaret  som 
medlem  af  præstedømmet.  Tilstede  102. 

220 

Vi  mødes  til  Stævnet. 


Samtidig  afholdtes  Kvindelig  hjælpeforenings  møde  under  præsi- 
dium af  søster  Ora  Petersen  og  under  ledelse  af  søster  Mary  Kaiser, 
som  bl.  a.  sagde,  at  vi  skulle  opfordre  også  de  unge  til  at  komme  til 
møderne,  for  Kvindelig  hjælpeforening  er  ikke  blot  for  de  ældre. 
Under  mødet  hørte  vi  taler  fra  flere  søstre,  og  et  forenet  kor  af  Syn- 
gende Mødre  fra  de  forskellige  grene  i  distriktet  sang  et  par  smukke 
sange.  Som  repræsentant  for  præstedømmet  hørte  vi  fra  ældste  Glenn 
Smith,  som  talte  om  den  betydning,  Kvindelig  hjælpeforening  havde 
haft  for  ham  gennem  hans  mor,  og  den  store  kærlighed  hun  havde 
vist  sine  børn  og  de  syge,  der  trængte  til  hendes  hjælp,  og  hvordan 
hun  helt  glemte  sig  selv.  Tilstede  86. 

Søndagsskolen  indledtes  kl.  10,30  med  velkomst  ved  distriktspræ- 
sidenten,  ældste  Blaine  P.  Jensen.  Efter  sang  og  bøn  blev  tiden  over- 
givet til  de  forskellige  søndagsskoler  i  distriktet,  og  vi  fik  lejlighed 
til  at  høre  nogle  fine  taler  over  emnet  »Åndelig  lykke«.  Det  var  også 
vidunderligt  at  høre  børnene  synge  med  deres  klare,  rene  stemmer. 
Det  er  altid  en  stor  glæde  at  kunne  overvære  en  søndagsskole  og  se 
den  frimodighed  og  umiddelbarhed,  som  præger  børnene.  Tilstede 
252. 

Kl.  15  mødte  108  frem  til  funktionærmøde,  som  var  under  ledelse 
af  ældste  Marion  N.  Davidson,  der  fremhævede  lærerens  ansvar,  og 
vi  er  alle  lærere,  direkte  eller  indirekte.  Instruktionerne  blev  ledsaget 
af  demonstrationer  på  flonelstavle.  Vi  deltes  derefter  i  klasser,  hvor 
lærere,  sekretærer  og  bestyrelser  fik  instruktioner  af  missionspræsi- 
dentskabet  og  af  hovedbestyrelserne. 

Kl.  17,30  afholdtes  dåbsmøde,  hvor  vi  havde  den  glæde  at  byde 
fire  nye  søskende  velkommen.  Broder  Lauritz  Larsen  talte  om  dåben 
og  dens  betydning.  Tilstede  32. 

Kl.  19  afholdtes  konferencens  sidste  møde.  Efter  sang  og  bøn  blev 
Kirkens  autoriteter  opretholdt.  Missionspræsident  Holger  P.  Petersen 
holdt  en  kort  tale  og  overgav  tiden  til  den  afgående  distriktspræsi- 
dent, ældste  Blaine  P.  Jensen,  som  bl.  a.  sagde,  at  det  var  med  vemod, 
at  han  måtte  tage  afsked,  og  bad  Gud  velsigne  Aarhus  gren  i  fremti- 
den. Den  ny  indsatte  distriktspræsident,  broder  Otto  Møller,  udtalte 
sin  overraskelse  over  at  blive  distriktspræsident,  og  var  vi  forbavse- 
de, var  han  det  ikke  mindre.  Han  udtalte  sit  håb  om  en  god  fremtid 
for  Kirken  og  sagde,  at  alle  problemer  kunne  løses  ved  kærlighed  og 
forståelse.  2.  rådgiver  i  missionspræsidentskabet,  præsident  Grant  R. 
Ipsen  sluttede  med  en  kort  tale  og  nævnede,  at  det  var  den  bedste 
distriktskonference  i  Aarhus,  han  endnu  havde  overværet.  Ind  imel- 
lem talerne  hørte  vi  en  solo  og  en  duet,  og  koret  sluttede  mødet  med 
»Now  the  day  is  over«.  Tilstede  205. 

Alle  konferencens  møder  var  under  præsidium  af  missionspræsi- 
dent Holger  P.  Petersen  og  under  ledelse  af  distriktspræsidenten,  æld- 
ste Blaine  P.  Jensen.  H.  P. 

Nyt  fra  hjælpeorganisationerne 


Kvindelig  hjælpeforening 

Mine  kære  søstre! 

Jeg  vil  gerne  sige  Dem  alle  en  hjertelig  tak  for  den  tid,  jeg  til- 
bragte sammen  med  Dem  under  distriktskonferencerne.  Jeg  var  me- 
get imponeret  over  søskende  i  alle  distrikterne.  Alle  møderne  var 
velbesøgte,  og  der  var  en  vidunderlig  ånd  tilstede;  og  både  medlem- 
mer og  undersøgere  tog  del  på  lige  fod,  og  det  var  virkelig  betagende 
at  høre  børn  og  også  ældre  holde  taler,  synge  sange  og  bære  deres 
vidnesbyrd. 

Det  er  et  privilegium  for  mig  at  se,  hvorledes  folk  her  i  Danmark 
går  fremad  og  udvikles,  efter  at  de  har  sluttet  sig  til  Kirken  og  be- 
gynder at  leve  efter  vor  himmelske  Faders  bud  og  befalinger;  og  at 
se  dem  vokse  og  udvikles  efterhånden  som  de  forstår  evangeliet 
bedre. 

Vi  får  tilfredsstillelse  ved  at  arbejde  i  Kirken  og  ved  at  give  vor 
tid  og  vore  talenter  for  at  kunne  lære  andre  om  evangeliet. 

De  hellige  og  missionærerne  i  den  danske  mission  er  et  udvalgt 
folk.  De  er  venlige,  forstående  og  betænksomme,  og  ved  deres  eksem- 
pel prøver  de  at  hjælpe  andre. 

Må  Gud  være  med  alle  søskende  i  den  danske  mission  er  min  bøn 
i  Jesu  Kristi  navn.  Amen. 

Deres  hengivne  søster 

Ora  H.  Petersen,  præsidentinde,, 
Kvindelig  hjælpeforenings  hovedbestyrelse. 


G.  U.  F.  -  Søndagskolen  og  Primary 

Et  meget  stort  firma  brugte  at  oplære  sine  afdelingsledere  efter 
følgende  fire  emner: 

KUNDSKAB  —  FLID  —  SYSTEM  —  TAKT 

Vort  firma  hedder  »Vor  Faders  Gerning«  og  er  vidt  forskelligt  fra 
mange  andre  firmaer  i  verden;  men  alligevel  er  det  nødvendigt,  at 
vore  ledere  er  udvalgte  og  godt  »oplærte«;  vi  kan  derfor  udmærket 
tage  ved  lære  af  nogle  af  de  væsentligste  ting,  der  har  vist  sig  at  være 
gavnlige  under  alle  forhold. 

KUNDSKAB: 

De  rigtige  ledere  søger  altid  efter  større  KUNDSKAB  om  vor  him- 
melske Fader  og  om  Jesu  Kristi  Evangelium.  De  søger  den  fra  det 
høje,  på  deres  knæ,  de  søger  den  i  hans  hus,  ved  præstedømmets  mø- 

der  og  ved  nadvermøderne.  De  søger  stadig  en  bedre  forståelse  af 
hensigten  med  den  organisation,  de  er  blevet  kaldet  til  og  beskikket 
til  at  arbejde  for,  og  ifølge  denne  KUNDSKAB  er  de  i  stand  til  at 
lægge  eftertryk  på  det,  som  har  størst  betydning  for  eleverne.  De  har 
KUNDSKAB  om  Kirkens  standardværker,  som  også  er  deres  organi- 
sations standardværker.  De  søger  KUNDSKAB,  der  vil  hjælpe  dem  til 
bedre  at  forstå  børnene  og  de  unge. 

Virkelige  ledere  vil  benytte  sig  af  al  den  hjælp,  der  gives  til  at  få 
KUNDSKAB,  og  som  findes  i  håndbøgerne,  lektiehefterne,  ved  til- 
stedeværelse ved  funktionær-,  bestyrelses-  og  formøder  og  stævner. 

FLID: 

Vi  tror  på  »Tro  og  Gerninger«  og  at  »Tro  uden  gerninger  er  død«. 
Himmelen  når  man  ikke  i  et  snuptag,  der  skal  stadig  FLID  til;  uge 
efter  uge  må  der  kæmpes  frem  mod  målet.  Når  vi  husker  på,  at  ar- 
bejdet er  vor  himmelske  Faders,  er  der  ingen  anstrengelser,  der 
er  for  svære.  At  opbygge  og  styrke  vidnesbyrdet  hos  vore  medmenne- 
sker er  det  mål,  der  retfærdiggør  alt  det  arbejde,  der  hører  til  vor 
organisations  »program«.  Oprigtige  ledere  arbejder  med  glæde;  de 
studerer  »programmet«  med  FLID  og  gør  brug  af  alt  foreliggende 
materiale. 

Den  FLID,  vi  her  taler  om,  er  udholdende.  Man  »render«  ikke  fra 
sit  arbejde  i  vor  Kirke,  ikke  hvis  man  i  sandhed  har  et  vidnesbyrd, 
og  virkelig  hengivne  ledere  vil  ikke  tillade  satan  at  få  dem  til  at  tabe 
modet  i  vor  Faders  gerning.  (Vi  husker  sygdommen:  »Leader-itis«  — 
ikke  sandt?).  Vi  kiler  på  med  de  planer  og  programmer,  der  er  givet 
os  af  generalautoriteterne,  for  dem  tror  vi  på. 

SYSTEM: 

Disse  programmer  er  vel  værd,  at  vi  forbereder  dem  så  grundigt, 
som  vi  er  i  stand  til.  Heri  er  indbefattet  kalenderne,  fordeling  af  an- 
svaret og  kontrol  med  at  enhver  gør  sin  del. 

Kloge  ledere  sørger  desuden  for,  at  der  altid  er  »dobbelt  lederskab« 
således,  at  hvis  den  egentlige  leder  af  en  eller  anden  årsag  er  for- 
hindret, så  kan  en  anden  virkelig  kvalificeret  »springe  ind«. 

Men  med  al  denne  »mekanisering  og  systematisering«  må  vi  ikke 
glemme,  at  det  er  menneskesjæle  og  Jesu  Kristi  Evangelium,  vi  ar- 
bejder med. 

TAKT: 

I  »Vor  Faders  gerning«  arbejdes  der  med  kærlighed  og  venlighed. 
Vi  kommanderer  ikke  med  folk  i  vor  Kirke.  Vi  »elsker«  dem  til  at 
udføre  de  ting,  de  bliver  bedt  om,  idet  vi  altid  erindrer  at  begrebet 
»handlefrihed«  er  helligt.  Vore  bestyrelsesmøder  og  funktionærmøder 
bør  stadig  arbejde  på  at  fremelske  kunsten  at  kunne  samarbejde  med 
andre,  heri  indbefattet  respekt  for  præstedømmet. 

Vi  må  udvikle  »vor  forståelse  af  andres  problemer  og  søge  hjælp 
hos  autoriteterne  over  os.  Hver  organisation  i  Kirken  skal  ære  de 
andre  og  bruge  TAKT  i  samarbejdet  med  dem.  Enhver  leder  må  vise 
tålmodighed,  forståelse,  kærlighed  og  TAKT. 

I 

Vi  er  taknemmelige  for  alle  de  gode  ledere,  vi  har  i  Den  danske 
Mission  og  beder  vor  himmelske  Fader  velsigne  os  alle  med  KUND- 
SKAB og  visdom,  med  utrættelig  FLID  og  evne  til  at  kunne  organi- 
sere og  sætte  arbejdet  i  SYSTEM,  så  det  bliver  virkelig  effektivt,  og 
med  den  kærlighedens  ånd,  der  vil  gøre  os  i  stand  til  at  tjene  vore 
brødre  og  søstre  med  TAKT,  så  vi  kan  have  indflydelse  på  andre  til 
deres  frelse.  Hovedbestyrelserne. 


Specielt  for  klasselederne 

Hvorledes  kan  vi  præsentere  en  lektie  således,  at  klassemedlemmer- 
ne får  det  mest  mulige  ud  af  den?  Hvad  kan  jeg  gøre?  Hvorledes 
kan  jeg  appellere  til  dem?  Hvordan  skal  jeg  »behandle«  dem? 

Sådanne  spørgsmål  kan  meget  let  besvares,  hvis  man  kender  sine 
elever.  Hermed  menes  ikke  en  blot  og  bar  kundskab  om,  hvad  de  hed- 
der, hvor  de  bor  osv.,  men  også  lidt  viden  om,  hvorledes  deres  natur 
er,  hvilke  forudgående  kundskaber,  de  har,  og  dermed  hvor  meget 
man  kan  forvente  af  dem. 

Hvis  man  kender  lidt  til  sine  elevers  åndelige  standpunkt,  vil  man 
naturligvis  lettere  være  i  stand  til  at  sætte  ind,  hvor  man  ved,  de 
evt.  trænger  til  hjælp,  eller  —  for  at  se  rent  objektivt  på  det  —  hvor 
de  selv  kan  yde  noget  til  klassens  udvikling. 

Der  vil  imidlertid  altid  være  visse  grundlæggende  principper  for 
at  arbejdet  i  en  klasse  kan  gå  fremad,  og  vi  skal  her  fremføre  nogle 
af  dem: 

1.  Eleverne  skal  føle  sig  hjemme  i  klassen  og  solidarisk  med  den. 
D.v.s.  at  hver  af  dem  må  forstå,  at  hans  tilstedeværelse  i  klas- 
sen betyder  noget  både  for  ham  selv  og  Dem.  Alle  klassens  med- 
lemmer er  lige  betydningsfulde. 

2.  Man  må  aldrig  være  bange  for  at  uddele  lidt  ros.  Vis,  at  De  på- 
skønner, at  eleverne  kommer  til  klassen.  MEN  GIV  ALDRIG  BE- 
LØNNINGER I  FORM  AF  MATERIELLE  TING  (chokolade,  is- 
pinde, tyggegummi  ell.  lign.). 

3.  GØR  IKKE  FORSKEL.  Tag  tid  til  at  tale  med  enhver,  der  øn- 
sker at  tale  med  Dem.  Vis  den  økonomisk  dårligt  stillede  lige  så 
megen  interesse,  som  De  viser  den  mere  velbeslåede.  Der  er  an- 
dre og  større  rigdomme  end  dem,  der  kan  gøres  op  i  penge  og 
ejendele. 

4.   Tag  hvert  eneste  spørgsmål  og  problem,  der  opstår  i  klassen  i 

forbindelse  med  lektien,  alvorligt.  Problemer  skal  løsens. 
Er  det  svært  for  Dem  som  klasseleder  at  besvare  følgende  spørgs- 
mål: »Hvad  kan  jeg  personligt  gøre  for  min  klasse,  så  dens  medlem- 
mer får  mest  muligt  ud  af  at  komme  der?« 

Hovedbestyrelserne. 


Genealogisk  Forening 

Fra  nogle  søskende,  som  er  emigreret  til  Californien,  har  vi  mod- 
taget et  brev,  hvoraf  vi  citerer  følgende: 

»Vi  har  været  gennem  templet  (Los  Angeles),  det  var  meget  smukt, 
vi  var  også  til  indvielsen,  og  den  oplevelse  er  hele  Amerikaturen 
værd,  det  var  vidunderligt  at  få  denne  oplevelse  ...  Et  af  de  største 
arbejder  er  tempelarbejdet,  jeg  ville  ønske,  at  alle  kunne  få  den  rette 
forståelse  af  arbejdet  —  jeg  selv  fik  den  først  efter  at  have  været  i 
templet  —  og  skal  vi  engang  få  lov  til  at  komme  en  tur  hjem  til 
Danmark,  da  vil  vi  gøre  alt  for  at  få  andre  til  at  interessere  sig  for 
genealogi.« 

Vi  lader  dette  brev  tale  for  sig  selv,  men  opfordrer  samtidig  ind- 
trængende de  søskende,  som  endnu  ikke  har  påbegyndt  deres  slægts- 
arbejde,  til  at  gå  i  gang  med  det  straks,  hellere  i  dag  end  i  morgen, 
således  at  det  kan  være  parat  den  dag,  De  ønsker  at  rejse  til  templet 
for  at  udføre  arbejde  for  Deres  afdøde  slægtninge.  Skemaer  for  af- 
døde, som  der  ønskes  udført  arbejde  for,  skal  først  sendes  til  afkon- 
trollering  i  Amerika,  og  da  dette  tager  adskillige  måneder,  bør  de 
sendes  afsted  så  hurtigt  som  muligt,  således  at  de  er  parat  den  dag, 
De  får  lejlighed  til  at  rejse  til  templet. 

Til  deltagerne  i  fællesrejsen  til  templet  i  dagene  19.  til  21.  juli: 

Til  fællesrejsen  har  meldt  sig  så  mange  deltagere,  at  prisen  for  tog- 
rejsen København-Bern  og  retur  bliver  kr.  175,00  for  voksne  og  kr. 
88,00  for  børm  under  10  år. 

Deltagere  fra  Fyn  og  Jylland  vil  blive  samlet  i  en  nærmere  fastsat 
by,  rimeligvis  Fredericia,  og  vil  støde  til  de  øvrige  deltagere  i 
Liibeck.  Nøjagtige  oplysninger  om  togtider,  indbetaling  af  beløbet 
for  rejsen  o.  s.  v.  vil  blive  sendt  til  hver  deltager. 

Husk  at  sørge  for  gyldigt  pas,  og  bed  Deres  grensforstander  om  en 
tempelanbefaiing. 

Genealogisk  forenings  hovedbestyrelse. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


225 
Aalborg  29.-30.  juni  og  1.  juli. 


tKredsfærernes  budskab. 

Banden,  sværgen  —  vanhelligelse  af  Herrens  navn. 

Der  er  en  almindelig  udbredt  vane  iblandt  os,  som  det  synes  nød- 
vendigt at  henlede  opmærksomheden  på  atter  og  atter.  Vi  tænker  her 
på  anstødeligt  sprog  —  og  herunder  særligt  på  det,  som  vanhelliger 
Guddommens  navn.  Der  var  en  tid,  da  brugen  af  stærke  og  voldsom- 
me eder  var  forbundet  med  tvivlsomme  steder  og  mennesker  —  eller 
i  det  mindste  var  reserveret  til  brug  ved  spændte  og  udfordrende  si- 
tuationer —  men  efterhånden  er  det  gået  over  til  at  blive  ganske  al- 
mindeligt, så  man  kan  høre  det  på  de  mest  uventede  steder  og  fra 
mennesker,  man  aldrig  ville  have  troet  det  om,  og  det  både  fra  unge 
og  gamle,  mænd  og  kvinder. 

Ofte  bruges  det  naturligvis  kun  tankeløst,  men  lige  så  ofte  bruger 
folk  det  for  at  »vise  sig«;  andre  er  direkte  anstødelige  i  deres  ord- 
valg, og  det  er  tit  folks  måde  at  udtrykke  sig  på,  når  de  alvorligt  øn- 
sker at  understrege,  hvad  de  siger,  uden  selv  at  være  klar  over,  at 
det  er  en  helt  forkert  måde  at  understrege  på.  Der  er  imidlertid  det 
ved  det,  at  når  en  mand  vælger  at  bande  og  sværge  for  at  fastslå 
sandheden  af,  hvad  han  siger,  så  får  man  snarere  det  indtryk,  at  han 
ikke  selv  er  helt  sikker,  at  der  er  svage  punkter  i  hans  forklaring,  og 
at  det  er  disse  kendsgerninger,  han  prøver  at  dække  over  ved  at  bru- 
ge en  overflødighed  af  mindre  pæne  ord;  det  er,  som  om  han  prøver 
at  fjerne  en  dårlig  smag  med  et  stærkt  krydderi  eller  en  rådden  lugt 
med  en  stærk  parfume. 

Den  rene,  enkle  sandhed  behøver  ikke  at  blive  slået  fast  ved  hjælp 
af  et  dårligt  sprog.  Enten  vi  nu  betragter  sagen  fra  et  religiøst  eller 
et  rent  moralsk  standpunkt,  så  er  der  ikke  noget,  der  mere  svækker 
vor  tale,  end  netop  banden  og  sværgen.  Vort  sprog  er  et  magtfuldt 
redskab,  hvis  vi  bare  vil  bruge  det  med  renhed  og  ikke  prøve  at  øde- 
lægge det  med  uanstændig,  uærbødig  eller  vanhellig  tale.  Men  hvis 
man  praktisk  talt  ledsager  alt,  hvad  man  siger,  med  en  ed,  har  man 
svækket  sin  udtryksmåde,  således  at  man,  når  man  virkelig  har  brug 
for  at  understrege,  hvad  man  siger,  ikke  har  nogen  »ammunition« 
tilbage.  At  bande  giver  —  mildest  talt  —  en  dårlig  (smag;  og  i  sin 
værste  form  er  det  en  alvorlig  uanstændighed.  Der  er  ingen  logik  i 
dette,  at  man  beder  om  guddommelig  vejledning,  om  beskyttelse  af 
vort  liv,  af  vore  kære,  om  fremgang  i  vort  arbejde,  om  fred,  om  det 
daglige  brød,  og  så  går  omkring  og  misbruger  navnet  på  ham,  hvem 
vi  har  anmodet  om  alle  disse  ting. 

»Du  må  ikke  misbruge  Herren,  din  Guds,  navn,  thi  Herren  lader 
ikke  den  ustraffet,  der  misbruger  hans  navn.« 

Gid  alle  mennesker  ville  holde  op  med  denne  tankeløse  og  anstøde- 
lige måde  at  tale  på. 

»Vor  Fader,  Du  som  er  i  himmelen!  Helliget  vorde  dit  navn.« 

[Kredslærerindernes  budskab 

»I  skat  gøre  de  gerninger,  som  I  har  set  mig  gøre«. 

Frelseren  stræbte  gennem  sin  jordiske  mission  at  kæde  det  ånde- 
lige sammen  med  det  jordiske.  Han  lærte  os,  at  livet  på  jorden  havde 
sin  genspejling  i  himlen,  ja,  at  det  i  virkeligheden  er  det  nærmeste  vi 
kan  komme  til  livet  hinsides. 

Det  var  gennem  disse  lærdomme,  at  han  indprentede  sine  tilhængere 
nødvendigheden  af  at  tro  på  ham  og  det  arbejde,  han  udførte. 

Ved  det  niende  Kvindelig  hjælpeforeningsmøde  erklærede  Profeten 
Joseph  Smith:  »Jesus  sagde,  at  vi  skulle  gøre  de  gerninger,  vi  havde 
set  ham  gøre.«  Disse  er  de  vidunderlige  nøgleord,  som  Kvindelig 
hjælpeforening  burde  handle  efter. 

Fra  den  dag,  i  1842,  og  lige  til  nu  har  disse  mægtige  ord  været 
nøglen  til  at  lede  foreningen  på  dens  vej,  og  til  at  bevæge  medlem- 
merne af  Kvindelig  hjælpeforening  til  at  udføre  det  arbejde,  Mesteren 
udførte. 

Når  vi  tænker  på  Mesterens  gerninger,  er  vi  tilbøjelige  til  at  tænke 
på  miraklerne,  men  det  er  betydningsfuldt,  at  vort  arbejde  ikke  nød- 
vendigvis er  afhængigt  af  disse  kortvarige  begivenheder. 

Men  hvordan  kan  vi  da  gøre  de  gerninger,  han  gjorde?  Svaret  fin- 
der vi  ved  at  læse  nogle  få  ord  fra  Ap.  Gern.  10:38:  » som  drog 

omkring  og  gjorde  vel «  Ved  at  udøve  stor  tro  som  medlemmer  af 

Kvindelig  hjælpeforening,  og  især  som  kredslærerinder,  kan  vi  billed- 
lig talt  få  de  blinde  til  at  se;  vi  kan  også  åbne  øjnene  på  dem,  som 
er  åndeligt  forblindede;  vi  kan  ved  tro  stille  en  virkelig  storm,  og  vi 
kan  også  stille  stormen  i  en  bekymret  sjæl.  Det  ene  er  ikke  et  større 
mirakel  end  det  andet.  Jesu  gerninger  var  gerninger  i  forståelse  og 
kærlighed.  De  samme  gerninger  kan  vi  udføre.  De  er  lige  så  nødven- 
dige i  dag,  som  de  altid  har  været.  Vi  kan  »gå  omkring  og  gøre  vel.« 

»I  skal  gøre  de  gerninger,  som  I  har  set  mig  gøre.« 


Personlige  nyheder  fra  nær  og  fjern. 
Fødselsdage: 

København:  Den  12.  juni  fylder  broder  Jens  Johan  Jensen  80  år. 
Hjertelig  til  lykke! 

Randers:  Den  13.  juni  fylder  søster  Kirstine  Marie  Christensen  75 
år.  Hjertelig  til  lykke! 

Skive:  Den  16.  juni  fylder  søster  Elvina  Baunsgaard  65  år.  Hjerte- 
lig til  lykke! 

227 
Aalborg  29.-30.  juni  og  1.  juli. 


Guldbryllup: 

Aarhus:  Mandag  den  4.  juni  fejrer  broder  og  søster  Lauritz  Chri- 
stiansen guldbryllup.  Stjernen  ønsker  hjertelig  til  lykke! 


Medlem  af  M.l.A.s  General-Hovedbestyrelse: 

Tidligere  missionær  i  den  danske  mission,  søster  Karin  I.  Aronson, 
er  blevet  indsat  som  medlem  af  M.l.A.s  General-Hovedbestyrelse  i 
Salt  Lake  City,  Utah.  Vi  ønsker  søster  Aronson  hjertelig  til  lykke  med 
det  ærefulde  hverv,  der  er  pålagt  hende! 


Medlem  af  biskopråd: 

Tidligere  missionær  i  den  danske  mission,  Rulen  N.  Jorgensen,  er 
blevet  indsat  som  1.  rådgiver  i  det  nyindsatte  biskopråd  i  Buena  Park 
Ward,  Orange  County  Stake.  Vi  ønsker  broder  Jorgensen  hjertelig  til 
lykke  med  det  ansvarsfulde  kald! 


Nyt  fra  U.S.A.: 

Broder  og  søster  Werner  S.  Bønne,  tidligere  Danmark,  nu  Salt 
Lake  City,  Utah,  har  den  17.  maj  fået  en  datter,  som  har  fået  navnet 
Jo  Ann.  Stjernen  ønsker  hjertelig  til  lykke! 


Fra  missionsmarken 


Bornholm:  Torsdag  aften  den  26.  april  samledes  missionærer  og 
venner  af  Kirken  på  Bornholm  til  en  lille  fest,  dels  til  ære  for  ældste 
David  N.  Morrell,  som  er  blevet  afløst  og  skal  rejse  hjem,  og  dels  for 
at  lære  hinanden  bedre  at  kende.  Aftenen  indledtes  med  »Du  danske 
mand«,  hvorefter  ældste  Morrell  åbnede  med  bøn.  Forsamlingen  sang 
derefter  »Jeg  ved,  hvor  der  findes  en  have  så  skøn«,  og  blev  så  delt 
i  to  partier  til  en  interessant  Bibel-»Quiz«.  Fru  Karl  Vilhelm  Bid- 
strup sang  nogle  livlige  tyske  folkesange,  akkompagneret  på  banjo  af 
sin  mand,  og  forsamlingen  sang  et  par  »rundesange«.  Vi  havde  så 
forskellige  underholdende  kunststykker  og  konkurrencer,  og  vi  hørte 
nogle  smukke  numre  på  klaveret,  spillet  af  hr.  Preben  Bonde.  Så  sang 
ældste  Gilbert  T.  Olsen,  klædt  ud  som  cowboy  og  med  dollarsedler 
hængende  ud  af  lommerne,  den  populære  »Onkel  fra  Minnesota«  med 
nogle  indlagte  vers  om  ældste  Morrell,  der  skulle  rejse  hjem.  Vi  legede 
så  to  lege,  »De  musikalske  stole«,  en  for  børnene  og  en  for  de  voksne. 
Det  var  sjovt  at  se  og  høre  de  deltagende  styrte  rundt  efter  en  plads. 

Hr.  Bonde  spillede  til  denne  leg.  Til  slut  udtalte  ældste  Morrell  sin 
tak  for  den  tid,  han  havde  tilbragt  på  Bornholm,  og  festen  sluttede 
med  afsyngelse  af  »Gud  vær'  med  dig,  til  vi  ses  igen«  og  bøn  ved 
ældste  Olsen.  —  Bagefter  blev  der  serveret  en  stor  appelsin  til  hver 
af  de  tilstedeværende,  og  vi  tilbragte  nogen  tid  i  hyggeligt  samvær  og 
samtale.  Alle  de  40  tilstedeværende  syntes  i  høj  grad  at  nyde  aftenen. 

G.  T.  O. 


Odensei  Onsdag  den  28.  marts  var  lærkeklassen  i  Odense  på  en 
spændende  skattejagt  i  Næsbyhovedskoven.  Kongen  af  Illyrien  havde 
bedt  om  vor  hjælp  til  at  finde  hans  datter,  prinsessens  guldpenge,  der 
var  blevet  stjålet.  Lærkepolitiet  mødte  talrigt  op.  Det  eneste  spor,  vi 
havde  at  gå  efter,  var  tyvens  røde  hovedhår.  For  at  finde  frem  til 
skatten  måtte  vi  sende  telegram  og  pakker  afsted,  måtte  lægge  for- 
bindinger og  svare  på  de  fleste  af  de  ting,  vi  havde  lært  i  Primary. 
Vi  havde  den  glæde,  at  otte  store  drenge  fra  spejderklassen  i  G.U.F. 


samt  distriktspræsident  Marlin  Anderson  og  ældste  Gerald  Hacker 
var  poster  for  os.  Vi  havde  en  herlig  dag  i  det  fine  vejr,  og  alle  mo- 
rede sig  godt.  Før  vi  skiltes,  spiste  vi  vor  medbragte  mad  og  fik  ris 
a  l'amande.  De  mindst  trætte  spillede  bold  på  den  nye  bane  bag  kir- 
kebygningen, inden  vi  gik  hjem.  Der  var  mødt  21  lærkepiger,  8 
spejdere,  2  ældster  samt  de  to  kvindelige  missionærer.  V.  J. 

Odense:  Onsdag  den  2.  maj  afholdt  G.U.F.  i  Odense  rekreations- 
aften. Programmet  blev  udført  af  spejderklassen  og  blev  ledet  af  bro- 
der Finn  Lykkegaard  Nielsen.  Det  var  en  dejlig  aften,  der  begyndte 
med  en  morsom  sang  af  en  spejderdreng,  hvorefter  broder  Kai  Lyk- 
kegaard Nielsen  læste  et  par  digte.  Så  havde  vi  en  morsom  debat: 
»Hvem  er  det  stærke  køn?«;  mændene  vandt  selvfølgelig!  Finn  Lyk- 
kegaard Nielsen  læste  en  historie,  og  til  slut  legede  vi  forskellige  lege, 
bl.  a.  »Telegraf«  og  »Blinkeleg«.  Søster  Maria  Simonsen  sluttede  afte- 
nen med  bøn.  Tilstede  ca.  35.  V.  J. 

Hjørring  gren  i  april  1956 

Efter  at  kirkens  møder  her  i  Hjørring  i  de  sidste  40 — 45  år  har  væ- 
ret afholdt  i  N.I.O.G.T.s  lokaler  i  Vendelbogade  41,  har  vi  nu  fået 
vort  eget  mødelokale,  som  er  beliggende  centralt  midt  i  byen  i  Kon- 
gensgade 2  a,  stuen. 

I  de  sidste  par  måneder  har  håndværkere,  søskende  og  missionærer 
haft  travlt  med  at  omforandre  og  forskønne  et  tidligere  lager,  således 
at  det  i  dag  fremtræder  som  et  lyst,  tiltalende  og  hyggeligt  mødelo- 
kale. Det  har  kostet  både  arbejde  og  penge,  men  resultatet  er  arbej- 
det og  pengene  værd. 

Billederne  giver  kun  dårligt  indtryk  af,  hvorledes  der  ser  ud  i 
virkeligheden,  da  farverne  mangler.  Vægge  og  loft  er  lyse,  og  gardi- 
nerne og  gulvets  linoleum  er  dybrøde.  Stolene  er  lyst  naturtræ,  og 
talerstolen  er  mørk.  Foruden  salen,  der  kan  deles  på  midten  med  en 
skydedør,  er  der  et  lille  køkken,  hvorfra  der  kan  serveres  desserter 
o.  1.,  og  ude  i  gården  er  der  et  stort  klasseværelse  med  pladser  til  ca. 
45  børn.  I  salen  er  der  plads  for  50  mennesker  i  de  tilstedeværende 

stole,  og  flere  pladser  kan  skaffes  ved  at  tage  bænkene  ind  fra  klasse- 
værelset i  gården. 

Vi  håber,  at  mange  mennesker  i  tiden,  som  kommer,  vil  komme  i 
det  nye  mødelokale  og  der  stifte  bekendtskab  med  vor  Kirke,  Jesu 
Kristi  Kirke,  og  høre  om  evangeliet.  Der  er  nu  i  hvert  fald  skabt  en 
værdig  ramme  om  kirkens  og  missionærernes  arbejde  med  at  bringe 
evangeliet  ud  til  befolkningen  i  Hjørring  by,  og  skabt  gode  forhold 
for  Hjørring  grens  medlemmer  for  afholdelse  af  møder.  Grensbesty- 
relsen  vil  gerne  herved  takke  søskende  for  deres  arbejde  og  bidrag 
af  penge  og  udstyr.  Må  Gud  velsigne  kirkens  arbejde  i  tiden,  som 
kommer.  Ejnar  Due  Jensen,  Hjørring. 

Aarhus:  Efter  Kirkens  orden  skulle  Primary  have  programmet 
søndag  aften  den  6.  maj.  Da  mange  af  børnene  ikke  må  komme  ud 
så  sent  for  deres  forældre,  fik  Aarhus  den  idé  at  have  Primarys  pro- 
gram søndag  formiddag,  og  søndagsskolen  havde  så  programmet  om 
aftenen.  Det  blev  en  dejlig  søndag  formiddag  med  solskin  og  smil. 
Vi  hørte  nogle  gode  taler  fra  børnene,  og  ind  imellem  hørte  vi  nogle 
smukke  børnesange.  Vi  fik  et  godt  indblik  i,  hvad  Primary  egentlig 
betyder  for  børnene.  De  får  lov  til  at  udvikle  sig  og  bruge  de  talen- 
ter, som  de  har  fået.  Det  er  altid  en  glæde  og  fornøjelse  at  se  bør- 
nene udføre  deres  del  på  et  program;  at  se  den  frimodighed,  den  ren- 
hed, som  udstråler  fra  et  barn,  er  noget,  som  vi  voksne  kan  have 
behov  at  stræbe  efter.  Vi  hørte  også  nogle  få  ord  fra  Primarys  be- 
styrelse, og  det  er  rigtigt,  som  der  blev  sagt:  »Vi  bestemmer  selv, 
hvorledes  et  barn  skal  være,  og  her  betyder  eksemplet  fra  forældrene, 
lærerinderne,  ja,  fra  alle  de  mennesker,  som  omgås  barnet,  uendelig 
meget«.  Må  alle  forældre  forstå,  hvor  vigtigt  det  er,  at  deres  børn 
kommer  til  Primary.  Gennem  små  lektier,  historier,  demonstrationer, 
sange  o.  s.  v.  lærer  vi  børnene  om  evangeliet,  om  Guds  vilje. 

H.  P. 
Taarnby  Primary 

Taarnby  Primary,  som  hører  til  Amager  gren,  begyndte  sine  møder 
den  7.  april  kl.  15.  Ved  velvilje  fra  søster  Jenny  Lauridsen  har  vi 
fået  et  dejligt  mødested  i  hendes  sommerhus.  Vi  har  gennemsnitlig 
25 — 30  børn  tilstede  hver  lørdag  og  har  tre  klasser:  Stifinder,  Home 
Builder   og   de   Mindste.   Femten   børn   fra   Taarnby   Primary   sang   i 


søndagsskolen    til   konferencen    i    København  sammen    med   børnene 
fra   Amager. 

Vi  er  taknemmelige  for  denne  Primary  og  glæder  os  til  et  dejligt 
Primary-program   i    sommer.  H.  B. 

DÅB 


KØBENHAVN: 

2  9.    april: 

Arnold  Dusinus  Koster,  døbt  af 
ældste  Grant  R.  Ipsen,  håndspå- 
læggelse af  ældste  Marion  N.  Da- 
vidson. 

Olga  Carla  Køster,  døbt  af  æld- 
ste Glenn  Smith,  håndspålæggelse 
af  ældste  Grant  M.  Radmali. 

Emmy  Alvilda  Misfeldt  Hansen, 
døbt  af  ældste  Gale  R.  Jensen, 
håndspålæggelse  af  samme. 

Liselotte  Hvistendahl,  døbt  af 
broder  Harry  Hvistendahl,  hånds- 
pålæggelse af  ældste  Robert  A. 
Bryson. 

AMAGER: 

2  9.    april  : 

Peter  Werner  Hansen,  døbt  af 
ældste  Charles  K.  Cochrane,  hånds- 
pålæggelse af  ældste  Ronald  O. 
Harris. 

Edel  Hertha  Hansen,  døbt  af  æld- 
ste Freddy  Dean  Neal,  håndspå- 
læggelse af  broder  Martin  Thom- 
sen. 

John  Lieberkind  Pedersen,  døbt 
af  ældste  Charles  K.  Cochrane, 
håndspålæggelse  af  broder  Villy 
Sørensen. 

Ulla  Marie  Poulsen,  døbt  af  æld- 
ste Robert  L.  Baldwin,  håndspå- 
læggelse af  samme. 

SLAGELSE: 

29.    april  : 

Hilma  Anna  Elisabeth  Christen- 
sen, døbt  af  ældste  Robert  L.  Bald- 
win, håndspålæggelse  af  ældste 
Ralph  L.  Nielsen. 

HORSENS: 

22.    april  : 

Hans   Verner   Sylvest  Petersen, 


døbt  af  ældste  Valdemar  Christen- 
sen, håndspålæggelse  af  samme. 

SILKEBORG: 

2  2.  april  : 

Anni  Sørensen,  døbt  af  broder 
Frode  H.  Sørensen,  håndspålæg- 
gelse af  samme. 

Aksel  Olaf  Hansen  Leth,  døbt 
af  ældste  Paul  Burgoyne,  håndspå- 
læggelse af  samme. 

Ingeborg  Hansen  Kiim,  døbt  af 
ældste  Paul  Burgoyne,  håndspå- 
læggelse af  samme. 

RANDERS: 

2  8.   april  : 

Birthe  Schmidt  Benn,  døbt  af 
ældste  Juel  D.  Gregersen,  hånds- 
pålæggelse af  ældste  Tex  J.  John- 
son. 

Helle  Sørensen,  døbt  af  ældste 
Tex  J.  Johnson,  håndspålæggelse 
af  ældste  Juel  D.  Gregersen. 

Ole  Gerhard  Hansen,  døbt  af 
ældste  Dale  Hammond,  håndspå- 
læggelse af  ældste  Juan  S.  Han- 
sen. 

Knud  Preben  Jensen,  døbt  af 
ældste  Juan  S.  Hansen,  håndspå- 
læggelse af  ældste  Dale  Hammond. 

Niels  Henrik  Michaelsen,  døbt 
af  ældste  Dale  Hammond,  hånds- 
pålæggelse af  ældste  Juan  S.  Han- 
sen. 

Eva  Pedersen,  døbt  af  ældste 
Juan  S.  Hansen,  håndspålæggelse 
af  ældste  Juel  D.  Gregersen. 

ESBJERG: 

15.    april: 

Bodil  Margrethe  Andersen,  døbt 
af  ældste  Cai  J.Andreasen,  hånds- 
pålæggelse af  ældste  Grant  J. 
Smith. 

Verner  Buur  Knudsen,   døbt  af  læggelse  af  ældste  Gerald  A.  Jen- 

ældste  William  D.  Loveless,  hånds-  sen. 

pålæggelse    af   ældste    Gerald   A.  FREDERICIA: 

Jensen.  n  _     ___.,. 

15.   april: 

Johanne  Evelyn  Schwanck  Knud-  Inger  Margrethe  Mikkelsen,  døbt 

sen,    døbt    af    ældste    William    D.  af  ældste  Ronald  R.Jensen,  hånds- 

Loveless,  håndspålæggelse  af  æld-  pålæggelse   af  ældste  Phillip  An- 

ste  Gerald  A.  Jensen.  derson. 

Andreas  Sølbæk,  døbt  af  ældste  HJØRRING: 

Grant  J.   Smith,   håndspålæggelse  15.   april: 

af  ældste  Gerald  A.  Jensen.  Eva  Nielsen,  døbt  af  ældste  Tagg 

Gurli  Rosenørn  Sølbæk,  døbt  af  Hundrup,  håndspålæggelse  af  æld- 

ældste  Grant  J.  Smith,   håndspå-  ste  A.  Gary  Anderson. 

Vi  ønsker  de  nye  søskende  hjertelig  til  lykke  og  velkommen  i  Kirken! 

Velsignelser: 

Aalborg:  18.  april:  Herman  Christian  Larsen  og  Ulla  Romerdal 
Christensen  Larsens  datter,  Ani  Grethe  Larsen,  velsignet  af  ældste 
Ehoch  Henriksen. 

Randers:  9.  april:  Jens  Peter  Gunnar  Andersen  og  Vera  Nygaard 
Hansen  Andersens  datter,  Inge  Nygaard  Andersen,  velsignet  af  æld- 
ste Juan  S.  Hansen. 

Ordinationer: 

Aalborg:  22.  april:  Laurits  Johan  Andersen  ordineret  til  diakon  af 
broder  Anton  A.  Falden. 

Esbjerg  22.  april:  Bent  Sandholdt  Jensen  ordineret  til  præst  af 
broder  Ejnar  Nielsen. 

Randers:  15.  april  :Jens  Peter  Gunnar  Andersen  ordineret  til  dia- 
kon af  broder  Alex  Nielsen. 

22.  april:  Kaj  Julian  Nielsen  ordineret  til  diakon  af  missionspræ- 
sident  Holger  P.  Petersen. 

Amager:  29.  april:  Otto  Vølund  Mortensen  ordineret  til  lærer  af 
broder  Villy  Sørensen. 

Gert  Bjerregård  Johansen  ordineret  til  lærer  af  broder  Torkil 
Dressø. 

Slagelse:  29.  april:  Victor  Hansen  ordineret  til  ældste  af  missions- 
præsident  Holger  P.  Petersen. 

Leif  Mothe  Jensen  ordineret  til  diakon  af  ældste  Robert  L.  Bald- 
win. 

Emigrationer: 

Aarhus:  Den  28.  april  er  Verner  Palle  Sørensen  emigreret  til  Salt 
Lake  City,  Utah. 

Missionærfori'lyttelser: 

22.  april:  William  K.  Hansen  fra  København  til  Aarhus. 

23.  april:  Darlene  J.  Peterson  fra  Aalborg  til  Odense. 

Ingrid  Dam  fra  Odense  til  Aalborg. 
Blaine  P.  Jensen  fra  Aarhus  til  København. 
25.  april:  Grant  J.  Smith  fra  Varde  til  København. 
Karl  P.  Woolsey  fra  København  til  Varde. 

27.  april:  DeVon  Jensen  fra  Esbjerg  til  Aarhus. 

Valdemar  og  Anna  Christensen  fra  Randers  til  Aalborg. 
Enoch  og  Anna  Henriksen  fra  Aalborg  til  Randers. 
Freddy  Dean  Neal  fra  Amager  til  Esbjerg. 
Don  Barg  fra  Aarhus  til  Esbjerg. 

28.  april:  Wm.  Don  McBride  fra  Hjørring  til  Fredericia. 

Juan  S.  Hansen  fra  Randers  til  Aalborg. 
Juel  D.  Gregersen  fra  Randers  til  København. 
H.  Wayne  Schow  fra  Aalborg  til  Randers. 
Charles  Madsen  fra  Færøerne  til  Amager. 
Tagg  Hundrup  fra  Hjørring  til  Slagelse. 
Grant  Radmall  fra  København  til  Amager. 

29.  april:  Lynn  Hansen  fra  København  til  Bornholm. 

Charles  Cochrane  fra  Amager  til  Færøerne, 
l.maj:     Gerald  Henricksen  fra  Odense  til  Fredericia. 

David  Johnson  fra  Fredericia  til  Odense. 
11.  maj:     Norris  Kimball  Arnold  fra  København  til  Amager. 
14.  maj:     Royle  Johnson  fra  Amager  til  Herning. 


Missionærankomster : 

Med  »Stockholm«  fra  New  York  via  Goteborg  er  Keller  Dale  Despain 
fra  Provo,  Utah,  den  20.  april  ankommet  til  den  danske  mission  og 
beskikket  til  at  arbejde  i  København. 

Med  »Stavangerfjord«  fra  New  York  er  George  Albert  Mickeisen  fra 
Bancroft,  Idaho,  den  7.  maj  ankommet  til  den  danske  mission  og  be- 
skikket til  at  arbejde  i  Slagelse. 

Vi  byder  de  nye  missionærer  hjertelig  velkommen  til  den  danske 
mission. 


Keller  Dale  Despain.  George  A.  Mickeisen. 

Aalborg  29.-30.  juni  og  1.  juli. 


Missionærafløsninger: 

Den  28.  april  er  følgende  missionærer  blevet  hæderlig  afløst  fra 
deres  arbejde  i  den  danske  mission: 

Grant  R.  Ipsen  fra  Malad,  Idaho,  efter  sidst  at  have  arbejdet  i  Kø- 
benhavn. 

Marion  N.  Davidson  fra  Evanston,  Wyoming,  efter  sidst  at  have 
arbejdet  i  København. 

David  N.  Morrell  fra  Brigham  City,  Utah,  efter  sidst  at  have  arbej- 
det på  Bornholm. 

Gerald  A.  Jensen  fra  Mantua,  Utah,  efter  sidst  at  have  arbejdet  i 
Esbjerg. 

Paul  M.  Andersen  fra  Peoa,  Utah,  efter  sidst  at  have  arbejdet  i  Fre- 
dericia. 

Ronald  O.  Harris  fra  Vernon,  Utah,  efter  sidst  at  have  arbejdet  i 
Amager  gren. 

Robert  L.  Baldwin  fra  Concord,  Californien,  efter  sidst  at  have  ar- 
bejdet i  Slagelse. 


Grant   R.    Ipsen.         Marion   N.   Davidson.        David  N.  Morrell. 


Gerald  A.  Jensen. 


Paul  M.  Andersen. 

Ronald  O.  Harris.  Robert  L.  Baldwin. 


Vi  mødes  til  Stævnet. 


